Avis juridique important

|

31990D0266

90/266/ΕΟΚ: Απόφαση της Επιτροπής της 13ης Ιουνίου 1990 για αποδοχή ανάληψης υποχρεώσεων που έχει προταθεί από την κυβέρνηση της Ταϊλάνδης σε συνδυασμό με τη διαδικασία αντισταθμιστικού δασμού όσον αφορά τις εισαγωγές ένσφαιρων τριβέων μέγιστης εξωτερικής διαμέτρου 30 mm, καταγωγής Ταϊλάνδης

Επίσημη Εφημερίδα αριθ. L 152 της 16/06/1990 σ. 0059 - 0070

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Ιουνίου 1990  για αποδοχή ανάληψης υποχρεώσεων που έχει προταθεί από την κυβέρνηση της Ταϊλάνδης σε συνδυασμό με τη διαδικασία αντισταθμιστικού δασμού όσον αφορά τις εισαγωγές ένσφαιρων τριβέων μέγιστης εξωτερικής διαμέτρου 30 mm, καταγωγής Ταϊλάνδης  (90/266/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο πρακτικής ντάμπινγκ ή επιδοτήσεων από χώρες μη μέλη της Ευρωπαϊκής Οικονομικής Κοινότητας (1), και ιδίως τα άρθρα 10 και 11,  Μετά από διαβουλεύσεις στο πλαίσιο της συμβουλευτικής επιτροπής όπως προβλέπεται στον εν λόγω κανονισμό,  Εκτιμώντας ότι:  Α. ΔΙΑΔΙΚΑΣΙΑ  (1) Τον Ιούνιο 1988 η Επιτροπή ανήγγειλε, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (2), την έναρξη διαδικασίας αντισταθμιστικού δασμού όσον αφορά τις εισαγωγές στην Κοινότητα ένσφαιρων τριβέων μέγιστης εξωτερικής διαμέτρου που δεν υπερβαίνει τα 30 mm, (οι οποίοι στο εξής καλούνται ένσφαιροι τριβείς), καταγωγής Ταϊλάνδης, και άρχισε έρευνα. Το υπό έρευνα προϊόν αντιστοιχεί στον κωδικό ΣΟ 8482 10 10.  Η διαδικασία κινήθηκε κατόπιν καταγγελίας που υπέβαλε, τον Δεκέμβριο 1987, η Federation of European Bearing Manufacturer's Assosiations (FEBMA) εξ ονόματος των παραγωγών που αντιπροσωπεύουν το μεγαλύτερο τμήμα του συνόλου της κοινοτικής παραγωγής ένσφαιρων τριβέων. Η καταγγελία αυτή περιείχε αποδεικτικά στοιχεία ως προς τη χορήγηση επιδοτήσεων για το προϊόν αυτό καταγωγής Ταϊλάνδης και ως προς τη σημαντική ζημία που προέκυψε, τα οποία θεωρήθηκαν επαρκή για να δικαιολογήσουν την κίνηση διαδικασίας.  (2) Η Επιτροπή ανακοίνωσε επίσημα στην κυβέρνηση της Ταϊλάνδης την έναρξη της διαδικασίας και ενημέρωσε επίσημα τους εξαγωγείς και εισαγωγείς που ως γνωστόν ενδιαφέρονται, καθώς και τους καταγέλλοντες, και έδωσε την ευκαιρία σε όλα τα άμεσα ενδιαφερόμενα μέρη να γνωστοποιήσουν γραπτώς τις απόψεις τους και να ζητήσουν ακρόαση.  Η κυβέρνηση της Ταϊλάνδης, όλοι οι γνωστοί εξαγωγείς και εισαγωγείς και οι περισσότεροι παραγωγοί της Κοινότητας, τους οποίους εκπροσωπεί ο καταγγέλλων, γνωστοποίησαν γραπτώς τις απόψεις τους.  (3) Η Επιτροπή αναζήτησε και επαλήθευσε όλες τις πληροφορίες που θεώρησε αναγκαίες για τον προκαταρκτικό προσδιορισμό και πραγματοποίησε έρευνα είτε στις εγκαταστάσεις ή με τους αντιπροσώπους των εξής:  α) Κυβέρνηση της Ταϊλάνδης:  - Διεύθυνση εξωτερικού εμπορίου,  - Τελωνειακή διεύθυνση,  - Τράπεζα της Ταϊλάνδης,  - International Finance Corporation of Thailand (ICFT),  - Electricity Generating Authority of Thailand (EGAT),  - Board of Investment (BOI),  - Υπουργείο οικονομικών.  β) Εξαγωγείς της Ταϊλάνδης:  - NMB Thai Ltd, Ayutthaya, Ταϊλάνδη,  - Pelmec Thai Ltd, Bang Pa-in, Ayutthaya, Ταϊλάνδη.  Και οι δύο εταιρείες είναι θυγατρικές οι οποίες ανήκουν κατά 100 % στην Minebea Co. Ltd, Ιαπωνία.  γ) Εισαγωγείς στην Κοινότητα:  - NMB GmbH, Neu Isenburg, Ομοσπονδιακή Δημοκρατία της Γερμανίας,  - NMB Italia, Mazzo di Rho, Μιλάνο, Ιταλία,  - NMB (UK) Ltd, Bracknell, Ηνωμένο Βασίλειο.  δ) Παραγωγοί της Κοινότητας:  - FAG Kugelfischer Georg Schaefer KGaA, Schweinfurt, Ομοσπονδιακή Δημοκρατία της Γερμανίας,  - Georg Mueller Nuernberg AG, Nuernberg, Ομοσπονδιακή Δημοκρατία της Γερμανίας,  - Gebrueder Reinfurt GmbH & Co KG, Wuerzburg, Ομοσπονδιακή Δημοκρατία της Γερμανίας,  - SKF Industrie SpA, Τορίνο, Ιταλία,  - SKF Roulements Specialises (ADR), Thomery, Γαλλία,  - SKF France, Clamart, Γαλλία,  - ROL Rolamentos Portugueses sarl, Caldas da Rainha, Πορτογαλία.  (4) Μετά από το στάδιο αυτό η Επιτροπή διατύπωσε ορισμένα προκαταρκτικά συμπεράσματα για τις επιδοτήσεις και τη ζημία. Ο καταγγέλλων, οι εξαγωγείς και η κυβέρνηση της Ταϊλάνδης η οποία στο εξής αναφέρεται ως «η κυβέρνηση», ζήτησαν ακρόαση από την Επιτροπή η οποία έγινε δεκτή. Η Επιτροπή τους ενημέρωσε λεπτομερώς σχετικά με τα γεγονότα στα οποία βάσισε τα συμπεράσματά της. Κατόπιν σχετικού αιτήματος, τα μέρη ενημερώθηκαν επίσης ως προς τα ουσιώδη γεγονότα και τις εκτιμήσεις βάσει των οποίων προτάθηκαν μέτρα. Δόθηκε προθεσμία στα μέρη προκειμένου να υποβάλλουν παρατηρήσεις σχετικά με τα ανωτέρω θέματα, μετά από συνεδριάσεις κοινολόγησης. Εφόσον χρειάστηκε, τα σχόλιά τους ελήφθησαν υπόψη.  (5) Η έρευνα για τις επιδοτήσεις κάλυψε την περίοδο από την 1η Απριλίου 1987 έως τις 31 Μαρτίου 1988 (περίοδος έρευνας).  (6) Η έρευνα αυτή υπερέβη τη συνήθη χρονική περίοδο λόγω του όγκου και του περίπλοκου χαρακτήρα των στοιχείων που αρχικά συγκεντρώθηκαν και εξετάσθηκαν και επειδή η περάτωση της έρευνας απαιτούσε τη μελέτη των συναφών θεμάτων, τα οποία προέκυψαν κατά τη διαδικασία και τα οποία δεν ήταν δυνατόν να προβλεφθούν από την αρχή.  Β. ΤΟ ΠΡΟΪΟΝ  (7) Τα εν λόγω προϊόντα είναι ένσφαιροι τριβείς μέγιστης εξωτερικής διαμέτρου 30 mm, και υπάγονται στον κωδικό ΣΟ 8482 10 10.  (8) Από τεχνικής απόψεως, ο ορισμός των υπό εξέταση προϊόντων καλύπτει μεγάλο αριθμό ένσφαιρων τριβέων απλού τύπου, που είναι διαθέσιμοι με διαφορετικά εξαρτήματα, καθώς και πολλούς ειδικούς τύπους που κατασκευάζονται κατόπιν ειδικών προδιαγραφών του πελάτη. Στο πλαίσιο αυτού του ορισμού του προϊόντος, γίνεται ενίοτε διάκριση μεταξύ των λεγόμενων μικροσκοπικών τριβέων και τριβέων οργάνων και των απλών ένσφαιρων τριβέων μικρού μεγέθους. Ωστόσο, παρουσιάζουν τα ίδια βασικά φυσικά χαρακτηριστικά και, συνεπώς, δεν είναι δυνατόν να διαχωριστούν σαφώς μεταξύ τους.  (9) Τα κύρια στοιχεία των υπό εξέταση ένσφαιρων τριβέων είναι ένας εσωτερικός και ένας εξωτερικός δακτύλιος (συνήθως από χρώμιο, συχνά όμως από ανοξείδωτο χάλυβα), μια κλωβός και ποικίλος αριθμός σφαιριδίων. Είναι δυνατόν να προστεθούν μεταλλικοί δακτύλιοι προφύλαξης ή ελαστικοί δακτύλιοι στεγάνωσης, ανάλογα με τις απαιτήσεις του πελάτη και χρησιμοποιούνται διάφορα είδη γράσου. Η λειτουργία τους συνίσταται στον περιορισμό της τριβής, γεγονός που διευκολύνει τα μέρη της μηχανής να κινούνται γρηγορότερα και ομαλότερα. Οι εν λόγω τριβείς χρησιμοποιούνται κυρίως στις καταναλωτικές ηλεκτρονικές συσκευές, τις οικιακές συσκευές και τα συστήματα αυτοματισμού για γραφεία.  (10) Οι ένσφαιροι τριβείς είναι ενδιάμεσο προϊόν που χρησιμοποιείται για την κατασκευή καταναλωτικών και κεφαλαιουχικών αγαθών ή για την αντικατάσταση παλαιών. Συνεπώς, η ζήτηση ένσφαιρων τριβέων εξαρτάται άμεσα από τη ζήτηση για το τελικό προϊόν (όπως πλυντήρια, ηλεκτρικές σκούπες, συσκευές βίντεο, ανεμιστήρες, μικρούς ηλεκτρικούς κινητήρες). Οι μικροί ένσφαιροι τριβείς εν γένει αντιπροσωπεύουν ελάχιστο τμήμα του κόστους του τελικού προϊόντος.  Γ.1. ΕΠΙΔΟΤΗΣΕΙΣ - ΙΣΤΟΡΙΚΟ  i) Ισχυρισμοί περί επιδοτήσεων και περίληψη των συμπερασμάτων  (11) Με βάση τα στοιχεία που περιέχονται στην καταγγελία και τις απαντήσεις στο ερωτηματολόγιο της Επιτροπής, ερευνήθηκαν περιπτώσεις επιδοτήσεων που καταβάλλονται, σύμφωνα με τον ισχυρισμό, στο ακόλουθο πλαίσιο:  α) τελωνειακός δασμός και απαλλαγή από τον έμμεσο φόρο σε εισαγωγές μηχανικού εξοπλισμού και κυρίων υλικών·  β) μείωση των έμμεσων φόρων για τις εγχωρίως αγοραζόμενες εισροές·  γ) απαλλαγή από τη φορολογία εισοδήματος των εταιρειών·  δ) μείωση των επιβαρύνσεων για ηλεκτρικό ρεύμα στους εξαγωγείς · ε) επιστροφή του δασμού και απαλλαγή από το φόρο για εισαγόμενα βασικά υλικά·  στ) ειδικές ζώνες επενδύσεων για άλλα περιφερειακά κίνητρα·  ζ) δάνεια από χρηματοοικονομικά ιδρύματα τα οποία ελέγχονται ή επηρεάζονται από την κυβέρνηση·  η) άλλα φορολογικά ωφέλη.  (12) Από την έρευνα της Επιτροπής αποκαλύφθηκε ότι οι εξαγωγείς NMB Thai και Pelmec Thai (που αναφέρονται στο εξής ως «οι εταιρείες») λάμβαναν αντισταθμιστικές επιδοτήσεις στο πλαίσιο των προγραμμάτων του σημείου 11 στοιχεία α), β), γ) και δ). Διαπιστώθηκε ότι οι εν λόγω επιδοτήσεις του σημείου 11 στοιχεία ε), στ), ζ) και η) είτε δεν ήταν αντισταθμιστικές είτε δεν είχαν χορηγηθεί.  ii) Πιστοποιητικά προώθησης  (13) Και για τις δύο εταιρείες εξεδόθησαν «πιστοποιητικά προώθησης» από το Board of Investment (BOI), κυβερνητικό φορέα υπεύθυνο για τη διοίκηση της Investment Promotion Act (IPA) - νόμος για την προώθηση των επενδύσεων - που αποτελεί το κύριο νομοθετικό μέσο για τη χορήγηση επιδοτήσεων στις βιομηχανίες της Ταϊλάνδης. Ορισμένα από τα κίνητρα που περιλαμβάνονται στο νόμο, μολονότι αναφέρονται στους ισχυρισμούς του καταγγέλλοντος, δεν συμπεριελήφθησαν στα πιστοποιητικά προώθησης, άλλα δε περιελήφθησαν αλλά δεν χρησιμοποιήθηκαν από τις εταιρείες. Το σημαντικότερο χαρακτηριστικό των πιστοποιητικών αυτών είναι ότι όλα τα ωφέλη προς τις εταιρείες παραχωρούνται υπό την προϋπόθεση ότι αυτές εξάγουν το σύνολο σχεδόν της παραγωγής τους. Πράγματι, ελάχιστες μόνο πωλήσεις επετράπησαν στην εγχώρια αγορά της Ταϊλάνδης και οι πωλήσεις σε άλλες εταιρείες της ομάδας Minebea στην Ταϊλάνδη πρέπει να ενσωματωθούν σε άλλα προϊόντα που προορίζονται για εξαγωγή.  iii) Ποσοτική εκτίμηση των επιδοτήσεων  (14) Όλες οι αντισταθμιστικές επιδοτήσεις αναφέρονται σε baht Ταϊλάνδης χωριστά για την NMB Thai και την Pelmec Thai. Στις περιπτώσεις που το ποσό της επιδότησης υπολογίζεται πρώτα ως ποσοστό, αυτό μετατρέπεται σε baht Ταϊλάνδης πολλαπλασιαζόμενο επί το σύνολο των εισαγωγών ένσφαιρων τριβέων κάθε εταιρείας.  Γ.2. ΑΝΤΙΣΤΑΘΜΙΣΤΙΚΕΣ ΕΠΙΔΟΤΗΣΕΙΣ  i) Απαλλαγή από τον τελωνειακό δασμό και τον έμμεσο φόρο κατά τις εισαγωγές μηχανικού εξοπλισμού και βασικών υλικών  (15) Η BOI απήλλαξε πλήρως τις εταιρείες από τους τελωνειακούς δασμούς και τους έμμεσους φόρους που καταβάλλονται για τα εισαγόμενα εμπορεύματα που πρόκειται να χρησιμοποιήσουν στην παραγωγή τους. Η απαλλαγή παραχωρήθηκε, στο πλαίσιο του τμήματος 28 της IPA, μέσω των πιστοποιητικών προώθησης που εκδόθηκαν για τις εταιρείες και, ως εκ τούτου, η εν λόγω απαλλαγή εξαρτάται από την απόδοσή τους κατά τις εξαγωγές εφόσον πρόκειται για ωφέλη που παραχωρούνται με τα πιστοποιητικά αυτά. Οι εταιρείες επωφελήθηκαν της απαλλαγής αυτής από τότε που εγκαταστάθηκαν στην Ταϊλάνδη· ωστόσο, δεν την χρησιμοποίησαν για τα «βασικά υλικά» (που αντιστοιχούν στις φυσικά ενσωματωμένες εισροές), για τα οποία προτιμούν να χρησιμοποιούν το σύστημα τελωνειακής αποταμίευσης (βλέπε σημείο 33). Αντίθετα, επωφελούνται της απαλλαγής αυτής για τα κεφαλαιουχικά αγαθά («μηχανήματα»), «εξαρτήματα μηχανών» και « κύρια υλικά». Καμία αμφιβολία δεν υφίσταται ως προς τη δυνατότητα αντιστάθμισης της απαλλαγής των μηχανημάτων και των εξαρτημάτων μηχανών. Όσον αφορά τα βασικά υλικά, από την έρευνα της Επιτροπής διαπιστώθηκε ότι η κατηγορία αυτή αποτελείται από μη φυσικώς ενσωματωμένες εισροές και, συνεπώς, είναι αντισταθμιστική.  (16) Οι ακόλουθοι δασμοί και έμμεσοι φόροι επιβάλλονται συνήθως στα προϊόντα που εισάγονται στην Ταϊλάνδη:  - δασμός κατά την εισαγωγή επιβάλλεται επί της αξίας εισαγωγής cif,  - φόρος επιχειρήσεων, που υπολογίζεται ως ποσοστό των ακαθάριστων εσόδων (η αξία cif, συν το δασμό, συν σταθερό κέρδος),  - φόρος δήμων, ισοδύναμος προς το 10 % του φόρου επιχειρήσεων.  (17) Προέκυψαν σημαντικά προβλήματα κατά τη συγκέντρωση των αξιόπιστων στοιχείων που απαιτούνται για την ποσοτική εκτίμηση της επιδότησης αυτής.  Τα στοιχεία που προσκόμισε η κυβέρνηση (τελωνειακή διεύθυνση και BOI) δεν συγκεντρώθηκαν με τρόπο ώστε να είναι δυνατόν να χρησιμοποιηθούν για τους σκοπούς της παρούσας έρευνας.  Οι εταιρείες παρείχαν στοιχεία σχετικά με κάθε συναλλαγή για την περίοδο έρευνας, αναφέροντας το ποσοστό απαλλαγής από το φόρο ή το δασμό για τρεις κατηγορίες προϊόντων:  - μηχανήματα,  - εξαρτήματα μηχανών (και εργαλεία),  - αναλώσιμα αγαθά (ισοδύναμα προς τα κύρια υλικά).  Μετά από επαλήθευση, η Επιτροπή επείσθη ότι το συνολικό ποσό των απαλλαγών από το φόρο και το δασμό που αναφέρθηκε ήταν σωστό και ότι οι εταιρείες μπόρεσαν να απομονώσουν με αρκετή ακρίβεια τις απαλλαγές για τα μηχανήματα. Ωστόσο, κατέστη επίσης σαφές ότι ήταν αδύνατον να γίνει διάκριση μεταξύ εξαρτημάτων μηχανών και εργαλείων, αφενός, και αναλώσιμων αγαθών, αφετέρου, με αποτέλεσμα το συνολικό για καθεμία από τις δύο αυτές κατηγορίες να μην έχει πλέον κανένα νόημα, παρά το γεγονός ότι το σύνολο των δύο κατηγοριών ήταν σωστό. (18) Βάσει των στοιχείων αυτών, ήταν δυνατόν αν υπολογιστεί η επιδότηση για κάθε κατηγορία προϊόντος:  α) τα μηχανήματα περιλαμβάνονται στον ισολογισμό ως πάγιο στοιχείο που αποσβέννυται με την πάροδο του χρόνου. Επειδή τα στοιχεία απαλλαγής για την κατηγορία αυτή είναι αρκετά αξιόπιστα, η κατάλληλη μέθοδος υπολογισμού συνίσταται στην κατανομή της επιδότησης, για περίοδο που καλύπτει τη συνήθη απόσβεση αυτών των στοιχείων στην εν λόγω βιομηχανία (κανονισμός (ΕΟΚ) αριθ. 2423/88 άρθρο 3 παράγραφος 4 στοιχείο γ)). Προκειμένου να υπολογισθεί το ποσό της επιδότησης, το μέρος του συνόλου των αγορών μηχανημάτων της εταιρείας (από την εγκατάστασή της στην Ταϊλάνδη) που αφορά την περίοδο έρευνας, πολλαπλασιάζεται με το μέσο όρο του ποσοστού δασμού.  Οι συνολικές αγορές μηχανημάτων (μέχρι τις 31 Μαρτίου 1988) ελήφθησαν από τα αρχεία ισολογισμών της εταιρείας.  Όπως εξηγείται ανωτέρω, για τη χορήγηση της επιδότησης, ο κανονισμός (ΕΟΚ) αριθ. 2423/88 απαιτεί τη χρήση περιόδου στην οποία αντιστοιχεί «η συνήθης απόσβεση . . . στην εν λόγω βιομηχανία». Διαπιστώθηκε ότι η περίοδος απόσβεσης για τα μηχανήματα της βιομηχανίας ένσφαιρων τριβέων της Ιαπωνίας είναι δέκα έτη, ενώ η αντίστοιχη περίοδος για την Ευρώπη είναι 7 έως 10 έτη. Συνεπώς, η Επιτροπή θεωρεί ότι η δεκαετής περίοδος αποτελεί τη συνήθη απόσβεση για τη βιομηχανία αυτή και όρισε επιδότηση για την περίοδο αυτή. Συνεπώς, 10 % του συνόλου των αγορών εξοπλισμών που πραγματοποίησε η εταιρεία καταχωρήθηκαν στην περίοδο έρευνας.  Ο μέσος όρος του ποσοστού του δασμού υπολογίστηκε διαιρώντας το ποσοστό απαλλαγής φόρου και δασμού (σημείο 17) δια της αξίας των μηχανημάτων που αγοράστηκαν κατά την περίοδο έρευνας (πάλι από τα αρχεία ισολογισμών)·  β) τα αναλώσιμα αγαθά ( όπως ακονιστικοί τροχοί, γράσσα) αποτελούν δαπάνες στους λογαριασμούς της εταιρείας και, συνεπώς, το ποσό της επιδότησης πρέπει να υπολογισθεί με βάση τις δαπάνες, όπως οι απαλλαγές από το φόρο και το δασμό για τις αγορές που πραγματοποιήθηκαν κατά την περίοδο έρευνας·  γ) κατ' αρχήν, τα εξαρτήματα μηχανών και τα εργαλεία καταγράφονται στον ισολογσιμό ως πάγια που έχουν αποσβεσθεί. Εκ πρώτης όψεως, είναι δυνατόν να τύχουν της ίδιας μεταχείρισης όπως τα μηχανήματα. Ωστόσο, βάσει των στοιχείων της εταιρείας για τις απαλλαγές από το φόρο και το δασμό, είναι σαφές ότι υπάρχει σύγχυση, σε πολύ μεγάλο βαθμό, μεταξύ των προϊόντων της κατηγορίας αυτής και των αναλώσιμων αγαθών. Κύριος λόγος είναι ότι πολλά από αυτά τα εξαρτήματα μηχανών αντικαθιστούνται με τέτοια συχνότητα ώστε, στην πράξη, είναι δύσκολο να διακριθούν από άλλα αναλώσιμα αγαθά. Άλλη αιτία της σύγχυσης αυτής είναι ότι τα εξαρτήματα μηχανών αξίας κατώτερης από ορισμένο ποσό καταλογίζονται ως δαπάνες και όχι σαν πάγια στοιχεία. Επομένως, κάθε υπολογισμός του μέσου όρου ποσοστού δασμού είναι ανακριβής και η κατάλληλη λύση συνίσταται στην αντιμετώπιση των εξαρτημάτων μηχανών και των εργαλείων όπως και τα αναλώσιμα αγαθά, δηλαδή βάσει της δαπάνης. Με τον τρόπο αυτό εξασφαλίζεται επίσης ότι το σύνολο των απαλλαγών από το δασμό και το φόρο για εξαρτήματα μηχανών, εργαλεία και αναλώσιμα αγαθά είναι ακριβές.  (19) Ο υπολογισμός της απόσβεσης για τα μηχανήματα περιπλέκεται ελαφρώς επειδή, πριν από την 1η Φεβρουαρίου 1986, οι εισαγωγές εμπορευμάτων που χρησιμοποίησε ένας εισαγωγέας για τη δική του παραγωγική δραστηριότητα απηλλάγησαν από το φόρο επιχειρήσεων (και συνεπώς το φόρο δήμων), σύμφωνα με γενική διάταξη νόμου (τμήμα 79β παράγραφος 11 του κώδικα εσόδων).  Η απαλλαγή αυτή ίσχυε εν γένει για όλους τους εισαγωγείς, ανεξάρτητα από την απόδοσή τους κατά τις εξαγωγές και δεν ήταν αντισταθμιστική. Προκύπτει ότι, για το σκοπό του υπολογισμού της επίπτωσης των απαλλαγών στα εισαγόμενα μηχανήματα, η αγορά μηχανών πριν από το Φεβρουάριο 1986 πρέπει να ληφθεί υπόψη μόνο για τον υπολογισμό του δασμού κατά την εισαγωγή και όχι για τον υπολογισμό του φόρου επιχειρήσεων και δήμων.  (20) Με βάση τους υπολογισμούς αυτούς διαπιστώθηκαν τα ακόλουθα ποσά επιδότησης (σε εκατομμύρια baht Ταϊλάνδης), στο κεφάλαιο αυτό:  NMB Thai: 156,95  Pelmec Thai: 157,83.  ii) Μείωση των έμμεσων φόρων για τις εγχωρίως αγοραζόμενες εισροές  (21) Βάσει του νόμου «για την αντιστάθμιση φόρου και δασμών των εξαγόμενων εμπορευμάτων που παράγονται στο Βασίλειο», είναι δυνατόν να προβλεφθούν μειώσεις για τους εξαγωγείς όσον αφορά τους τελωνειακούς δασμούς, τους φόρους πωλήσεων εισαγωγής και τους φόρους εγχώριων πωλήσεων, ως προς τις εισροές που χρησιμοποιούνται για την παραγωγή εξαγόμενων εμπορευμάτων. Οι μειώσεις παραχωρούνται με «κουπόνια φόρου» τα οποία είναι ελευθέρως μεταβιβάσιμα και μπορούν να χρησιμοποιηθούν για την καταβολή κάθε φόρου που εισπράττει η διεύθυνση εσόδων της κυβέρνησης. Για κάθε προϊόν υπάρχουν δύο ποσοστά, το ποσοστό «Α » το οποίο χρησιμοποιούν οι εξαγωγείς που δεν χρησιμοποιούν κανένα από τα συστήματα επιστροφής του δασμού, και το ποσοστό «Β » το οποίο χρησιμοποιούν οι εξαγωγείς που χρησιμοποιούν κάποια μορφή επιστροφής του δασμού. Συνεπώς, οι εταιρείες χρησιμοποιούν το ποσοστό «Β», το οποίο καθορίζεται σε 0,59 % για προϊόντα της κατηγορίας που περιλαμβάνει ένσφαιρους τριβείς και αφορά τη μείωση των φόρων επιχειρήσεων και δήμων για τις εγχωρίως αγοραζόμενες εισροές. Η χορήγηση της επιδότησης αυτής εξαρτάται από την απόδοση των εξαγωγών και, συνεπώς, είναι δυνατόν να αντισταθμιστεί.  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. C 147 της 4. 6. 1988, σ. 4.  (22) Τα ποσοστά μείωσης υπολογίζονται από την κυβέρνηση με βάση μελέτη «εισροή/παραγωγή», που πραγματοποιήθηκε κατ' αρχήν το 1980 (βάσει στοιχείων του 1975) και ενημερώθηκε το 1985 (με στοιχεία του 1980)· περαιτέρω ενημέρωση έχει αναληφθεί με στοιχεία του 1985, που πρόκειται να δημοσιευθεί το 1990. Με τη μελέτη αυτή, η κυβέρνηση υπολογίζει την αξία των εισροών και την επίπτωση των τελωνειακών δασμών και των έμμεσων φόρων για κάθε κατηγορία προϊόντων και καθορίζει τα ποσοστά μείωσης βάσει αυτής. Το κεφάλαιο 111 του πίνακα εισροές/παραγωγή, « κατασκευασμένα προϊόντα από μέταλλο», περιλαμβάνει τους ένσφαιρους τριβείς.  Μετά από επαλήθευση και συζήτηση με τις αρμόδιες υπηρεσίες της κυβέρνησης, η Επιτροπή θεωρεί εύλογη τη μέθοδο που εφαρμόζει η κυβέρνηση.  (23) Στην περίπτωση της εν λόγω επιδότησης, είναι σαφές ότι μόνον η μείωση των μη φυσικώς ενσωματωμένων εισροών είναι αντισταθμιστική. Η Επιτροπή υπολόγισε, με βάση τη μελέτη εισροή/παραγωγή, ότι το 0,2 % από τη μείωση κατά 0,59 % παραχωρείται για μη φυσικώς ενσωματωμένες εισροές και, συνεπώς, αποτελεί το αντισταθμιστικό τμήμα της επιδότησης.  (24) Ωστόσο, οι εταιρείες δεν λαμβάνουν το σύνολο της μείωσης 0,2 %. Λαμβάνουν ισοδύναμο ποσό σε κουπόνια φόρου, και επειδή δεν καταβάλλουν φόρο, τα πωλούν με ποσοστό έκπτωσης 34 %, και τελικά λαμβάνουν μόνο το 0,13 % του συνόλου της εξαγωγής τους.  (25) Με βάση τους υπολογισμούς αυτούς διαπιστώθηκαν τα ακόλουθα ποσά επιδότησης (σε εκατομμύρια baht Ταϊλάνδης) στο κεφάλαιο αυτό:  NMB Thai: 2,28  Pelmec Thai: 1,72.  iii) Απαλλαγή από τη φορολογία των επιχειρήσεων  (26) Τα πιστοποιητικά προώθησης που εκδόθηκαν και για τις δύο εταιρείες παραχωρούν σ' αυτές απαλλαγές από την καταβολή του φόρου εισοδήματος εταιρειών επί οκτώ έτη μετά την έναρξη δραστηριοτήτων. Η απαλλαγή είναι σύμφωνη με το άρθρο 31 του νόμου για την προώθηση των επενδύσεων.  Η απαλλαγή αυτή αποτελεί αντισταθμιστική επιδότηση επειδή έχει ήδη ορισθεί ότι τα προνόμια που παραχωρούνται με τα πιστοποιητικά προώθησης εξαρτώνται από τον όρο ότι το σύνολο σχεδόν της παραγωγής εξάγεται.  (27) Για τον υπολογισμό της επιδότησης χρησιμοποιείται η ακόλουθη μέθοδος:  Φορολογητέο εισόδημα  x  Ποσοστό φόρου ( %)  (28) Ο υπολογισμός αφορά ένα φορολογικό έτος, επειδή μόνο για την περίοδο αυτή είναι διαθέσιμοι ελεγμένοι λογαριασμοί. Στην περίπτωση των εταιρειών της Ταϊλάνδης, το φορολογικό έτος αρχίζει την 1η Οκτωβρίου και λήγει στις 30 Σεπτεμβρίου.  Η σωστή λύση είναι να ληφθεί υπόψη το φορολογικό έτος 1987 (1η Οκτωβρίου 1986 έως 30 Σεπτεμβρίου 1987), το οποίο είναι το τελευταίο συμπληρωμένο φορολογικό έτος κατά την περίοδο έρευνας.  (29) Βάσει των υπολογισμών αυτών διαπιστώθηκαν τα ακόλουθα ποσά επιδότησης (σε εκατομμύρια baht Ταϊλάνδης):  NMB Thai: 94,06  Pelmec Thai: 124,49.  iv) Μειώσεις των ποσών σχετικά με το ηλεκτρικό για τους εξαγωγείς  (30) Η Electricity Generating Authority της Ταϊλάνδης (EGAT) θέσπισε πρόγραμμα μειώσεων των ποσών με το ηλεκτρικό για τους εξαγωγείς. Η επιλεξιμότητα για το πρόγραμμα αυτό εξαρτάται από την επιλεξιμότητα για μείωση των έμμεσων φόρων επί των εξαγωγών. Ο παραγωγός πρέπει να υποβάλει σχετική αίτηση στην εταιρεία ηλεκτρισμού από την οποία λαμβάνει ηλεκτρικό ρεύμα, (την PEA, Provincial Electricity Authority, στην περίπτωση αυτή), βάσει της οποίας αποδεικνύεται ότι είναι επιλέξιμος για τη μείωση του φόρου και παρέχονται τα στοιχεία τα οποία χρειάζεται η PEA προκειμένου να υπολογίσει το ποσό ηλεκτρικού που χρησιμοποιείται ανά μονάδα προϊόντος καθώς και το κόστος με το οποίο βαρύνεται ο παραγωγός. Η έκπτωση για το ηλεκτρικό ρεύμα ισοδυναμεί με 20 % περίπου του κόστους αυτού.  Μόλις ο παραγωγός λάβει την έγκριση των PEA και EGAT, ζητά έκπτωση για το ηλεκτρικό από την PEA. Κάθε αίτηση (η οποία υποβάλλεται με το ίδιο έντυπο που χρησιμοποιείται για την αίτηση μειώσεων των έμμεσων φόρων) πρέπει να περιέχει τα πλήρη στοιχεία των συναλλαγών εξαγωγής που αφορούν επιλέξιμα προϊόντα, για να είναι σε θέση η PEA να υπολογίσει την έκπτωση. Αυτό, στη συνέχεια, εμφαίνεται στον επόμενο λογαριασμό ηλεκτρικού ρεύματος.  (31) Οι εταιρείες έχουν λάβει την έγκριση της EGAT και είναι επιλέξιμες για μειώσεις όσον αφορά τις δαπάνες για ηλεκτρικό ρεύμα. Ωστόσο, η Pelmec έλαβε την έγκριση μόλις στα τέλη Μαΐου 1988 και, επομένως, δεν επωφελήθηκε καθόλου κατά την περίοδο έρευνας. Το πρόγραμμα αποτελεί προφανώς επιδότηση, εξαρτάται από την απόδοση των εξαγωγών (εφόσον η απόδοση των εξαγωγών αποτελεί προϋπόθεση για τη μείωση των έμμεσων φόρων - σημείο 21 - και το ποσό της μείωσης του ποσού που οφείλεται για το ηλεκτρικό ρεύμα υπολογίζεται με βάση τις μονάδες του εξαγόμενου προϊόντος) και, ως εκ τούτου, είναι αντισταθμιστικό. (32) Κατά την περίοδο έρευνας το συνολικό όφελος που αποκόμισε η NMB Thai ανήλθε σε 4,79 εκατομμύρια baht. Συνεπώς, ο αριθμός αυτός αποτελεί το συνολικό ποσό της επιδότησης που διαπιστώθηκε στο κεφάλαιο αυτό.  Γ. 3. ΕΠΙΔΟΤΗΣΕΙΣ ΠΟΥ ΔΕΝ ΕΙΝΑΙ ΑΝΤΙΣΤΑΘΜΙΣΤΙΚΕΣ Ή ΠΟΥ ΔΕΝ ΔΟΘΗΚΑΝ ΣΕ ΕΤΑΙΡΕΙΕΣ  i) Επιστροφή του δασμού και απαλλαγή από το φόρο για εισαγόμενα βασικά υλικά  (33) Οι εταιρείες χρησιμοποίησαν σύστημα τελωνειακής αποταμίευσης για να επωφεληθούν από την απαλλαγή αυτή. Μέσω του συστήματος τελωνειακής αποταμίευσης είναι δυνατόν να εισαχθούν μόνο τα βασικά υλικά και εξαρτήματα που είναι φυσικώς ενσωματωμένα στο τελικό προϊόν και, συνεπώς, αυτό δεν αποτελεί αντισταθμιστική επιδότηση.  Το σύστημα τελωνειακής αποταμίευσης διευκολύνει την είσοδο άνευ δασμού και φόρου, και έτσι δεν προκύπτει θέμα αντισταθμιστικής υπερβάλλουσας μείωσης.  ii) Ειδικές ζώνες επενδύσεων και άλλα περιφερειακά κίνητρα  (34) Για τα περιφερειακά κίνητρα στην Ταϊλάνδη αρμόδιο είναι το γραφείο επενδύσεων (Board of Investment - BOI). Μέχρι το 1988, βάσει του νόμου για την προώθηση των επενδύσεων, το BOI μπορούσε να παραχωρεί επιπλέον προνόμια στους επενδυτές που είχαν λάβει έγκριση για προώθηση επενδύσεων, εφόσον ήταν εγκατεστημένοι σε ορισμένες περιοχές.  (35) Διαπιστώθηκε ότι οι εταιρείες δεν ήταν εγκατεστημένες στις περιοχές αυτές όταν έλαβαν την έγκριση για προώθηση των επενδύσεων, και ότι οι επακόλουθες μεταβολές της πολιτικής του BOI για τα περιφερειακά κίνητρα ή/και στις καθορισμένες περιοχές δεν ήταν αναδρομικές και δεν ίσχυαν για τους επενδυτές οι οποίοι είχαν ήδη αναλάβει δραστηριότητες στην Ταϊλάνδη.  Επιπλέον, μετά από επαλήθευση των πρωτότυπων των αιτήσεων των εταιρειών για προώθηση των επενδύσεων, αποκαλύφθηκε ότι καμία από τις εν λόγω εταιρείες δεν είχε ζητήσει τα προνόμια που αφορούν τις ειδικές ζώνες επενδύσεων.  iii) Δάνεια από χρηματοοικονομικά ιδρύματα τα οποία, σύμφωνα με τον ισχυρισμό, ελέγχονται ή επηρεάζονται από την κυβέρνηση  (36) Οι εταιρείες έλαβαν δύο δάνεια από την Idustrial Finance Corporation of Thailand (IFCT). Η κυβέρνηση ισχυρίστηκε ότι το επιτόκιο για τα δάνεια αυτά ήταν υψηλότερο από το κόστος των μακροπρόθεσμων κεφαλαίων προς την κυβέρνηση, όπως φαίνεται από το επιτόκιο των ομολογιών που εξέδωσε η κυβέρνηση στην εγχώρια αγορά. Δεδομένου ότι τα δάνεια χορηγούνται σε baht Ταϊλάνδης οι ομολογίες της κυβέρνησης αποτελούν το κατάλληλο σημείο αναφοράς και η Επιτροπή ήταν σε θέση να επαληθεύσει με τους εκπροσώπους της Τράπεζας της Ταϊλάνδης ότι ο ισχυρισμός της κυβέρνησης ήταν σωστός και προσδιόρισε ότι δεν επρόκειτο για αντισταθμιστική επιδότηση. Έτσι, δεν χρειάστηκε να ληφθεί απόφαση σχετικά με το κατά πόσον η IFGT ελέγχεται ή επηρεάζεται από την κυβέρνηση.  (37) Στη συνέχεια, η Επιτροπή εξέτασε το πρόγραμμα «της δέσμης πιστώσεων» (που διαχειρίζεται η Τράπεζα της Ταϊλάνδης) το οποίο αποτελεί μια μορφή βραχυπρόθεσμης χρηματοδότησης των εξαγωγών και, ως εκ τούτου, συνιστά το στήριγμα των εξαγωγών, δεδομένου ότι εξαρτάται από τις εξαγωγές και αποφέρει στον παραλήπτη όφελος (επιτόκια προτιμησιακά σε σχέση με τα επιτόκια της αγοράς). Ωστόσο, στην περίπτωση αυτή, η κυβέρνηση ισχυρίστηκε ότι τα επιτόκια που εφαρμόζονται στους εξαγωγείς, παρά το γεγονός ότι είναι υψηλότερα από το κόστος των βραχυπρόθεσμων κεφαλαίων προς την κυβέρνηση, όπως φαίνεται από τα επιτόκια των έντοκων γραμματίων του δημοσίου που εκδίδει η Τράπεζα της Ταϊλάνδης εξ ονόματος της κυβέρνησης. Η Επιτροπή θεώρησε σωστή την επιλογή του σημείου αναφοράς, ο ισχυρισμός αυτός επαληθεύτηκε με την Τράπεζα της Ταϊλάνδης και διαπιστώθηκε και πάλι ότι ήταν σωστός, συνήχθη δε το συμπέρασμα ότι δεν υπήρχε αντισταθμιστική επιδότηση.  (38) Τέλος, προέκυψε ότι το Financial Institutions Development Fund (FIDF), δημόσιος κυβερνητικός φορέας, είναι υπεύθυνος, μεταξύ άλλων, για την παροχή βοήθειας στους καταθέτες των χρηματοοικονομικών ιδρυμάτων, των οποίων οι άδειες έχουν ανακληθεί, με την έκδοση γραμματίων εις διαταγήν του FIDF, έναντι ανταλλαγής των γραμματίων εις διαταγήν των εταιρειών αυτών. Η Επιτροπή διαπίστωσε ότι το μέτρο αυτό υιοθετήθηκε σαν απάντηση στην πρόσφατη κρίση του τραπεζικού τομέα της Ταϊλάνδης, ότι τα γραμμάτια του FIDF ήταν εξοφλητέα σε δέκα χρόνια, χωρίς επιτόκιο, και ότι τα γραμμάτια αυτά είχαν εκδοθεί για τις υπό έρευνα εταιρείες.  iv) Άλλα φορολογικά οφέλη  (39) Στο πλαίσιο των πιστοποιητικών προώθησης (σύμφωνα με το τμήμα 34 του νόμου για την προώθηση των επενδύσεων), τα μερίσματα επεστράφησαν στη Minebea στην Ιαπωνία απαλλάσσονται του συνήθους φόρου επί των μερισμάτων 15 % που επιβάλλεται στο πλαίσιο της φορολογικής σύμβασης μεταξύ Ιαπωνίας-Ταϊλάνδης του 1963.  Το όφελος αυτό σαφώς εξαρτάται από τις εξαγωγές και βεβαίως συνεπάγεται κόστος για την κυβέρνηση. Ωστόσο, δεν αποτελεί άμεσο όφελος για τις εταιρείες, αλλά για τις μητρικές εταιρείες στην Ιαπωνία, οι οποίες δεν αποτελούν αντικείμενο της παρούσας έρευνας και συνεπώς το όφελος δεν είναι αντισταθμιστικό. (40) Διαπιστώθηκε ότι οι εταιρείες δεν έλαβαν κανένα άλλο φορολογικό όφελος που να συνέβαλε στην προώθησή τους.  Γ.4. ΣΥΝΟΛΙΚΟ ΠΟΣΟ ΤΗΣ ΑΝΤΙΣΤΑΘΜΙΣΤΙΚΗΣ ΕΠΙΔΟΤΗΣΗΣ  (41) Η συνολική αξία (σε εκατομμύρια baht) των αντισταθμιστικών δασμών που χορηγήθηκαν στις εταιρείες κατά την περίοδο έρευνας έχει ως εξής:  (σε εκατομμύρια baht)  1.2.3 //  //  //  // Επιδότηση   // NMB Thai   // Pelmec Thai   //    //   //   // Απαλλαγή από το φόρο και το δασμό για τα εισαγόμενα μηχανήματα και κύρια υλικά   // 156,95   // 157,83   // Απαλλαγή από το φόρο εισοδήματος επιχειρήσεων   // 94,06   // 124,49   // Μείωση του έμμεσου φόρου στις εγχώριες αγορές   // 2,28   // 1,72  // Μείωση για το κόστος του ηλεκτρικού ρεύματος   // 4,79   // -   //    //   //   // Σύνολο   // 258,08   // 284,04   //    //   //  Γ.5. ΣΧΟΛΙΑ ΤΩΝ ΕΤΑΙΡΕΙΩΝ ΓΙΑ ΤΙΣ ΕΠΙΔΟΤΗΣΕΙΣ  (42) Αφού ενημερώθηκαν σχετικά με τα βασικά γεγονότα των διαπιστώσεων της Επιτροπής για τις επιδοτήσεις, οι εταιρείες υπέβαλαν τα σχόλιά τους, καθώς και ορισμένα αιτήματα για προσαρμογή των υπολογισμών, τα οποία απαριθμούνται κατωτέρω και συνοδεύονται από την απάντηση της Επιτροπής σε κάθε περίπτωση.  i) Απαλλαγές από τον τελωνειακό δασμό και τον έμμεσο φόρο στις εισαγωγές (σημεία 15 έως 20)  (43) Αίτημα 1: Η επιδότηση για τα μηχανήματα έπρεπε να διατεθεί χρησιμοποιώντας την εικοσαετή περίοδο απόσβεσης, που χρησιμοποιούν οι εταιρείες της Ταϊλάνδης στους λογαριασμούς τους, αντί της δεκαετούς περιόδου που επέλεξε η Επιτροπή.  Απάντηση: Η Επιτροπή απορρίπτει το επιχείρημα αυτό. Ο κανονισμός (ΕΟΚ) αριθ. 2423/88 (άρθρο 3 παράγραφος 3 στοιχείο γ)) προβλέπει τη χρησιμοποίηση «της κανονικής απόσβεσης των στοιχείων μιας επιδότησης, που βασίζεται στην αγορά πάγιων στοιχείων με την πάροδο του χρόνου.  Η Επιτροπή, αφού μελέτησε την κατάσταση στην Κοινότητα και την Ιαπωνία, συμπεραίνει ότι η δεκαετής περίοδος αντικατοπτρίζει τη συνήθη απόσβεση των μηχανημάτων και εξοπλισμού στη βιομηχανία ένσφαιρων τριβέων.  (44) Αίτημα 2: Είτε χρησιμοποιείται είτε όχι η περίοδος δέκα ή είκοσι ετών, η Επιτροπή έπρεπε να υπολογίσει την επιδότηση για τα μηχανήματα με βάση τη συνολική απόσβεση που διαπιστώνεται κατά την περίοδο έρευνας.  Απάντηση: Η Επιτροπή δεν μπορεί να δεχθεί τη μέθοδο αυτή. Αυτό θα σήμαινε ότι τα μηχανήματα που αγοράστηκαν λιγότερο από ένα χρόνο πριν τη λήξη της περιόδου έρευνας (όπως κατά τη διάρκεια αυτής) δεν συμπεριλαμβάνονται στον υπολογισμό της επιδότησης. Η Επιτροπή θεωρεί ότι, επειδή οι εταιρείες αποκόμισαν το όφελος της επιδότησης για όλα τα μηχανήματα που εισήχθησαν μέχρι τις 31 Μαρτίου 1988, αυτό το ποσό (που διατέθηκε για μια περίοδο δέκα ετών) είναι αντισταθμιστικό.  (45) Αίτημα 3: Εάν χρησιμοποιηθεί δεκαετής περίοδος για τη διάθεση της επιδότησης σχετικά με τα μηχανήματα, η περίοδος αυτή πρέπει να αντικατοπτρίζεται στη μείωση της απαλλαγής του φόρου εισοδήματος των εταιρειών, επειδή η δεκαετής περίοδος απόσβεσης οδηγεί σε χαμηλότερο επίπεδο φορολογητέου κέρδους.  Απάντηση: Η Επιτροπή διαφωνεί. Η δεκαετής περίοδος είναι κατάλληλη για τη διάθεση της επιδότησης στην περίπτωση αυτή, αλλά δεν είναι κατάλληλη για τους υπολογισμούς της απόσβεσης και του φόρου των εταιρειών.  ii) «Διπλός υπολογισμός» για την απαλλαγή από το φόρο εισοδήματος των εταιρειών  (46) Αίτημα 4: Οι επιδοτήσεις, εκτός από την απαλλαγή από το φόρο εισοδήματος των εταιρειών, περιόρισαν τις δαπάνες που εκπίπτουν της φορολογίας και, συνεπώς, αύξησαν την αξία της απαλλαγής από το φόρο εισοδήματος. Αφού αντιστάθμισε αυτές τις άλλες επιδοτήσεις, η Επιτροπή πρέπει να προσαρμόσει τις δαπάνες πριν από τη φορολόγηση προς τα πάνω και, συνεπώς, να περιορίσει την απαλλαγή από το φόρο εισοδήματος προκειμένου να αποφευχθεί ο διπλός υπολογισμός.  Απάντηση: Η Επιτροπή αρνείται το επιχείρημα αυτό. Οι εταιρείες επωφελήθηκαν πλήρως των απαλλαγών από το δασμό και το φόρο στις εισαγωγές, της μείωσης για τις δαπάνες ηλεκτρικού ρεύματος και της μείωσης για τις εγχώριες αγορές. Παρομοίως, αποκόμισαν πλήρως το ποσό της απαλλαγής από το φόρο εισοδήματος των εταιρειών από το δηλωνόμενο φορολογητέο κέρδος. Η κυβέρνηση απώλεσε αντίστοιχο ποσό εισοδήματος. Συνεπώς, είναι λογικό να εξισωθεί πλήρως το ποσό όλων αυτών των επιδοτήσεων.  Δεν εναπόκειται στην Επιτροπή να εκτιμήσει τι θα είχε συμβεί ή όχι, στην περίπτωση που δεν θα ήταν διαθέσιμες μία ή περισσότερες επιδοτήσεις. Παρόμοια προσέγγιση θα ήταν τελείως υποθετική και θα αγνοούσε άλλους παράγοντες που θα διαδραμάτιζαν κάποιο ρόλο σε περίπτωση απουσίας ορισμένων επιδοτήσεων (όπως αλλαγές των τιμών πώλησης).  Δ. ΖΗΜΙΑ  i) Ομοειδές προϊόν  (47) Οι ένσφαιροι τριβείς που παράγονται στην Κοινότητα παρουσιάζουν τα ίδια φυσικά χαρακτηριστικά και χρήσεις με τους ένσφαιρους τριβείς που καθορίζονται στο σημείο 7.  ii) Κοινοτική βιομηχανία  (48) Για τους σκοπούς της παρούσας έρευνας, οι εταιρείες που ανήκουν σε ιάπωνες και παράγουν στην Κοινότητα δεν θεωρείται ότι αποτελούν τμήμα της κοινοτικής βιομηχανίας βάσει του άρθρου 4 παράγραφος 5 του κανονισμού (ΕΟΚ) αριθ. 2423/88. Αυτό συμβαίνει επειδή συνδέονται με εξαγωγείς του ιδίου προϊόντος από την Ιαπωνία, στους οποίους σήμερα έχουν επιβληθεί δασμοί αντιντάμπινγκ (1). Αυτοί επανεξετάζονται στο πλαίσιο διαδικασίας που έχει αναληφθεί παράλληλα με την παρούσα διαδικασία (2). Οι εταιρείες παραγωγής που ανήκουν σε ιάπωνες πωλούν το σύνολο της παραγωγής τους στις ίδιες ιαπωνικές θυγατρικές πωλήσεων, οι οποίες πωλούν εισαγόμενους τριβείς από την Ιαπωνία σε τιμές ντάμπινγκ και, κατά συνέπεια, επωφελούνται από αυτές τις αθέμιτες επιχειρηματικές πρακτικές. Υπό τις συνθήκες αυτές, δεν μπορεί να θεωρηθεί ότι συμπεριφέρονται ως συνήθεις κοινοτικοί παραγωγοί αλλά ως συμπληρωματική πηγή προσφοράς σε εξαγωγείς που ασκούν πρακτική ντάμπινγκ. Η Επιτροπή, αφού απέκλεισε τις εταιρείες που ανήκουν σε ιάπωνες από το πεδίο της διαδικασίας, διαπίστωσε ότι, κατά την υπό έρευνα περίοδο, οι κοινοτικοί παραγωγοί εξ ονόματος των οποίων υποβλήθηκε η καταγγελία κατασκεύαζαν περίπου το 85 % της κοινοτικής παραγωγής. Αυτό σαφώς αποτελεί το μεγαλύτερο τμήμα του συνόλου της παραγωγής και, συνεπώς, οι εταιρείες αυτές θεωρείται ότι αποτελούν την κοινοτική βιομηχανία.  iii) Προκαταρκτικές παρατηρήσεις  (49) Η περίπτωση αυτή εξετάστηκε από την Επιτροπή συγχρόνως με τη διαδικασία αντιντάμπινγκ όσον αφορά τις εισαγωγές του ιδίου προϊόντος καταγωγής Ταϊλάνδης (3). Η Επιτροπή εξετάζει προς το παρόν τη διαδικασία αυτή και δεν έχει ληφθεί ακόμη απόφαση. Η ανάλυση που ακολουθεί σχετικά με τη ζημία που προκλήθηκε από τη χορήγηση επιδοτήσεων δεν προδικάζει κάθε ενδεχόμενη διαπίστωση ντάμπινγκ.  iv) Όγκος και τμήμα της αγοράς για τις εισαγωγές  (50) Μεταξύ του 1985 και της περιόδου έρευνας, το σύνολο των πωλήσεων ένσφαιρων τριβέων στην Κοινότητα αυξήθηκε από 332,5 σε 356,1 εκατομμύρια τεμάχια, σημείωσε δηλαδή αύξηση 7,1 %.  (51) Οι πωλήσεις τριβέων που εισήχθησαν από την Ταϊλάνδη αυξήθηκαν από 3,1 εκατομμύρια τεμάχια το 1985 σε 31,5 εκατομμύρια κατά την περίοδο έρευνας και το τμήμα τους στην κοινοτική αγορά από 0,9 σε 8,8 %.  (52) Το τμήμα της κοινοτικής αγοράς που καταλαμβάνουν οι εισαγωγές από χώρες άλλες εκτός από την Ταϊλάνδη μειώθηκε από 59 % το 1985 σε 50 % κατά την περίοδο έρευνας.  v) Τιμές  (53) Για την ανάλυση των τιμών πώλησης χαμηλότερων από τις κοινοτικές εκ μέρους των ταϊλανδών εξαγωγέων, συγκρίθηκε η τιμή πώλησης (μετά από κάθε έκπτωση και μείωση) των τριβέων που κατασκευάζονται στην Ταϊλάνδη με τιμή πώλησης των τριβέων που πωλούν οι κοινοτικοί κατασκευαστές στις αγορές της Γερμανίας, της Ιταλίας και του Ηνωμένου Βασιλείου.  Οι υπολογισμοί αφορούσαν πάντοτε αντιπροσωπευτικούς τύπους τριβέων που πωλούνται σε λογικές ποσότητες, οι οποίες συνήθως υπερβαίνουν τα 50 000 τεμάχια. Ελήφθησαν υπόψη μόνον οι πωλήσεις προς βιομηχανικούς χρήστες οι οποίοι αγοράζουν τριβείς για να τους ενσωματώσουν στο τελικό τους προϊόν (δηλαδή όσοι κατασκευάζουν ηλεκτρικές σκούπες, συσκευές βίντεο κ.λπ.). Για τους βιομηχανικούς αυτούς χρήστες προορίζονται οι περισσότερες πωλήσεις των παραγωγών της Ταϊλάνδης και της Κοινότητας και είναι σχεδόν οι μόνοι πελάτες που αγοράζουν επαρκείς ποσότητες ώστε να μπορεί να γίνει σύγκριση.  (54) Με βάση τον σταθμισμένο μέσο όρο, το ποσοστό κατά το οποίο οι τριβείς από την Ταϊλάνδη επωλούντο σε τιμές χαμηλότερες από τις τιμές των παραγωγών της Κοινότητας ήταν 17 %.  vi) Κατάσταση της κοινοτικής βιομηχανίας  α) Τμήματα της αγοράς  (55) Παρά το γεγονός ότι οι πωλήσεις της κοινοτικής βιομηχανίας στην Κοινότητα αυξήθηκαν κατά 3,5 %, από 112 σε 116 εκατομμύρια τεμάχια, μεταξύ του 1985 και της περιόδου έρευνας, η κατά 7,1 % αύξηση του συνόλου της ζήτησης στην κοινοτική αγορά (βλέπε σημείο 50) δείχνει ότι το τμήμα της κοινοτικής βιομηχανίας μειώθηκε από 33,6 σε 32,5 %.  β) Πτώση των τιμών  (56) Διαπιστώθηκε σημαντική πτώση των τιμών. Ο μέσος όρος της κατά μονάδα τιμής πώλησης των περισσότερων κοινοτικών παραγωγών σε βιομηχανικούς χρήστες μειώθηκε μεταξύ του 1985 και της περιόδου έρευνας.  Για τους κύριους παραγωγούς της Κοινότητας, ο μέσος όρος μειώσεων, σε πραγματικούς όρους, ποικίλλει από 2,6 μέχρι 9 %.  γ) Ικανότητα πραγματοποίησης κέρδους  (57) Η γενική ικανότητα πραγματοποίησης κέρδους των παραγωγών της Κοινότητας στον τομέα των υπό εξέταση τριβέων μειώθηκε κατά το ήμισυ από το 1985, δημιουργώντας μια κατάσταση κατά την οποία τα πραγματικά κέρδη είναι σαφώς ανεπαρκή για τη χρηματοδότηση των συμπληρωματικών δαπανών που απαιτούνται προκειμένου να παραμείνει ανταγωνιστική η κοινοτική βιομηχανία. Πράγματι, εφόσον το κατάλληλο περιθώριο κέρδους πριν από την επιβολή  φόρου, για τη βιομηχανία τριβέων, καθορίστηκε σε 15 % (βλέπε σημείο 59), η Επιτροπή διαπίστωσε ότι η ικανότητα πραγματοποίησης κέρδους κατά την περίοδο έρευνας απείχε κατά πολύ από το ποσοστό αυτό. Κατά την περίοδο αυτή, η ικανότητα πραγματοποίησης κέρδους της κοινοτικής βιομηχανίας, από πωλήσεις που πραγματοποιούνται κατά τις συνήθεις συναλλαγές στην Κοινότητα, έφθασε μόλις το 8 %.  δ) Παραγωγή, χρησιμοποίηση της ικανότητας και απασχόληση  (58) Η κοινοτική παραγωγή μειώθηκε από 170,6 εκατομμύρια τεμάχια το 1985 σε 153,9 εκατομμύρια κατά την περίοδο έρευνας, σημείωσε δηλαδή μείωση 10 %.  Η παραγωγική ικανότητα της Κοινότητας, η οποία υπολογίσθηκε κατά το δυνατόν με βάση την πενθήμερη εβδομάδα εργασίας με δύο βάρδιες, αυξήθηκε από 177,5 εκατομμύρια τεμάχια το 1985, σε 185,5 εκατομμύρια κατά την περίοδο έρευνας. Συνεπώς, η χρησιμοποίηση της ικανότητας περιορίσθηκε από 96 % το 1985 σε 83 % κατά την περίοδο έρευνας.  Κατά την ίδια χρονική περίοδο, η απασχόληση στον τομέα μειώθηκε από 2 304 σε 2 033, σημειώθηκε δηλαδή καθαρή απώλεια 271 θέσεων απασχόλησης και πτώση της τάξεως του 12 %.  vii) Καθορισμός της ζημίας  (59) Η Επιτροπή, αφού μελέτησε τους δείκτες που περιγράφονται ανωτέρω, κατέληξε στο συμπέρασμα ότι η κοινοτική βιομηχανία υπέστη σοβαρή ζημία στην περίπτωση αυτή. Η Επιτροπή είναι της γνώμης ότι οι ακόλουθοι παράγοντες αποτελούν τα στοιχεία της ζημίας:  α) πτώση και ελλιπής ικανότητα πραγματοποίησης κέρδους. Η πτώση της ικανότητας πραγματοποίησης κέρδους από το 1985 οδήγησε σε κατάσταση κατά την οποία το πραγματικό περιθώριο κέρδους, πριν από την επιβολή φόρου, επί των πωλήσεων σε ανεξάρτητους πελάτες στην κοινοτική αγορά, της τάξεως του 8 % (βλέπε σημείο 57) δεν είναι αρκετό λόγω των επιπλέον δαπανών που απαιτούνται για να παραμείνει ανταγωνιστική η κοινοτική βιομηχανία. Αυτές οι επιπλέον δαπάνες αφορούν κυρίως επενδύσεις σε πάγια στοιχεία, έρευνα και ανάπτυξη, επιμόρφωση και διάθεση στο εμπόριο. Η Επιτροπή κατέληξε στο συμπέρασμα ότι απαιτείται, για το σκοπό αυτό, περιθώριο κέρδους 15 %, πριν από την επιβολή του φόρου. Ο καθορισμός σε 15 % του επαρκούς κέρδους επί των πωλήσεων αντιστοιχεί ευρέως σε μια εμπειρική/ιστορική προσέγγιση του θέματος της ικανότητας πραγματοποίησης κέρδους, δηλαδή στο γεγονός ότι υπήρχε ικανότητα πραγματοποίησης κέρδους το 1985, όταν το γενικό περιθώριο κέρδους ετοποθετείτο σε 15 % περίπου των πωλήσεων·  β) διαπιστώθηκε απώλεια τμήματος της αγοράς (βλέπε σημείο 55 καθώς και σημεία 50 έως 52)·  γ) η παραγωγή, η χρησιμοποίηση της ικανότητας και η απασχόληση σημείωσαν πτώση (βλέπε σημείο 58).  Ε. ΠΡΟΚΛΗΣΗ ΖΗΜΙΑΣ  i) Ζημία που προκαλείται από τη χορήγηση επιδοτήσεων  (60) Στην αγορά των βιομηχανικών χρηστών μεγάλων ποσοτήτων, σε αντίθεση με την αγορά των διανομέων/εξουσιοδοτημένων πωλητών, οι κύριοι ανταγωνιστές των παραγωγών της Κοινότητας είναι οι κατασκευαστές της Ταϊλάνδης.  Το 85 % των πωλήσεων των κοινοτικών παραγωγών στην Κοινότητα προορίζονται για την αγορά των βιομηχανικών χρηστών, ενώ το αντίστοιχο ποσοστό για τους εξαγωγείς από την Ταϊλάνδη είναι 90 %.  (61) Επειδή δεν υπάρχουν πραγματικές διαφορές ως προς την ποιότητα, κυρίως στην περίπτωση των απλών τύπων, η τιμή αποτελεί το κύριο στοιχείο για την επιλογή της πηγής προσφοράς των προϊόντων αυτών. Έτσι, η πώληση σε τιμές χαμηλότερες από τις κοινοτικές, η οποία οφείλεται στο ντάμπινγκ και τη χορήγηση επιδοτήσεων εκ μέρους των εν λόγω παραγωγών και εξαγωγέων, οδήγησε σε πτώση τιμών, εξανάγκασε δηλαδή τους παραγωγούς της Κοινότητας να μειώσουν τις τιμές τους (και συνεπώς και τα κέρδη τους) διατρέχοντας αλλιώς τον κίνδυνο να χάσουν το τμήμα της αγοράς, και έτσι στερήθηκαν τα οφέλη των οικονομιών κλίμακας.  (62) Η απότομη αύξηση των πωλήσεων των εξαγωγέων της Ταϊλάνδης στην Κοινότητα (σχεδόν κατ' αποκλειστικότητα στον τομέα των βιομηχανικών χρηστών) οδήγησε σε αύξηση του τμήματος της κοινοτικής αγοράς γι' αυτούς, συνήθως εις βάρος των παραγωγών της Κοινότητας. Ειδικότερα, εμπόδισαν την κοινοτική βιομηχανία να επωφεληθεί πλήρως της αύξησης της ζήτησης από το 1985.  (63) Η Επιτροπή είναι της γνώμης ότι, εάν δεν είχαν χορηγηθεί επιδοτήσεις στις εισαγωγές της Ταϊλάνδης, οι τιμές εξαγωγής θα ήταν υψηλότερες και, κατά συνέπεια, δεν θα είχε προκληθεί πτώση των τιμών και απώλεια της ικανότητας πραγματοποίησης κέρδους των παραγωγών της Κοινότητας.  (64) Συμπερασματικά, οι συνθήκες αγοράς που ισχύουν για το προϊόν αυτό και οι παράγοντες που προαναφέρονται δηλώνουν ότι η πτώση των τιμών που οφείλεται άμεσα στη χορήγηση επιδοτήσεων για τις εισαγωγές της Ταϊλάνδης καθώς και η επακόλουθη ταχεία αύξηση των εισαγόμενων ποσοτήτων από την Ταϊλάνδη, προκάλεσαν ζημία στην κοινοτική βιομηχανία, συγκεκριμένα δε οδήγησαν σε ανεπαρκή και περιορισμένη ικανότητα πραγματοποίησης κέρδους, απώλεια των τμημάτων της αγοράς και πτώση της παραγωγής, της απασχόλησης και της χρησιμοποίησης της ικανότητας.  (65) Συνεπώς, η Επιτροπή προσδιορίζει ότι υπάρχει αιτιώδης σχέση μεταξύ των δεικτών αυτών ζημίας και χορήγησης επιδοτήσεων στις εισαγωγές από την Ταϊλάνδη. ii) Λοιποί παράγοντες  α) Πτώση των εξαγωγών της Κοινότητας  (66) Η ζημία την οποία υπέστη η κοινοτική βιομηχανία οφείλεται εν μέρει στην πτώση των εξαγωγών της Κοινότητας. Πράγματι, οι εξαγωγές αυτές μειώθηκαν από 59 σε 38 εκατομμύρια τεμάχια και οπωσδήποτε η πτώση αυτή είχε συνέπειες στο επίπεδο παραγωγής, απασχόλησης και χρησιμοποίησης της ικανότητας. Επιπλέον, προβάλλεται το επιχείρημα ότι η πτώση των εξαγωγών και η επακόλουθη μείωση της χρησιμοποίησης της ικανότητας μπορεί να επηρέασαν την ικανότητα πραγματοποίησης κέρδους, εφόσον αυτό οδηγεί σε αύξηση του πάγιου κόστους ανά τεμάχιο.  Η πτώση της παραγωγής, της απασχόλησης, της χρησιμοποίησης της ικανότητας (και, συνεπώς, της ικανότητας πραγματοποίησης κέρδους η οποία, όπως φαίνεται κατωτέρω, χρησιμοποιείται για τον καθορισμό των ορίων ζημίας), θα ήταν λιγότερο έντονη εφόσον οι κοινοτικοί παραγωγοί θα ήταν σε θέση να διατηρήσουν το τμήμα τους στην κοινοτική αγορά, όπου η ζήτηση αυξανόταν· ο λόγος για τον οποίο οι κοινοτικοί παραγωγοί δεν μπόρεσαν να το πράξουν αυτό συνίσταται στο ότι αυτή η αυξανόμενη ζήτηση στην κοινοτική αγορά ικανοποιήθηκε σε μεγάλο βαθμό από τις αθέμιτες εισαγωγές σε χαμηλές τιμές, οι οποίες αποτελούν το αντικείμενο της έρευνας.  Ωστόσο, η παρατήρηση αυτή δεν αναιρεί το επιχείρημα ότι η πτώση των εξαγωγών αποτελεί αιτία ζημίας.  β) Εισαγωγές από την Ιαπωνία  (67) Οι ένσφαιροι τριβείς από την Ιαπωνία πωλούνται στην Κοινότητα σε τιμές ντάμπινγκ και προκαλούν ανταγωνισμό στην αγορά των βιομηχανικών χρηστών. Ωστόσο, κατά την περίοδο έρευνας, επωλούντο σε ποσότητες μικρότερες από ό,τι οι τριβείς της Ταϊλάνδης (21,7 εκατομμύρια τεμάχια έναντι 31,5 εκατομμυρίων), και από το 1985, οι πωλήσεις μειώθηκαν πλέον του 30 %. Επιπλέον, οι τιμές τους ήταν χαμηλότερες από αυτές των παραγωγών της Κοινότητας κατά μικρό ποσοστό σε σχέση με το 17 % που διαπιστώθηκε στην περίπτωση των τριβέων της Ταϊλάνδης.  Πρέπει να ληφθεί υπόψη ότι οι ιαπωνικοί τριβείς αποτελούσαν αντικείμενο δασμών αντιντάμπινγκ από το 1984 και ότι πολλοί ιάπωνες εξαγωγείς μεταβίβασαν την παραγωγή τους στην Ευρώπη.  Ωστόσο, για το σκοπό της παρούσας απόφασης, χωρίς να λαμβάνεται υπόψη η επίπτωση της τροποποίησης των εφαρμοζόμενων δασμών αντιντάμπινγκ, είναι σαφές ότι, μολονότι το επίπεδο των εισαγωγών ιαπωνικών τριβέων εξακολουθεί να είναι σημαντικό και οι εφαρμοζόμενοι δασμοί αντιντάμπινγκ δεν έχουν απομακρύνει πλήρως τη ζημία στην κοινοτική βιομηχανία που προκαλούν οι εισαγωγές από την πηγή αυτή, το ποσοστό της ζημίας που προκαλούν σήμερα οι εισαγωγές από την Ιαπωνία είναι μάλλον περιορισμένο.  γ) Εισαγωγές από άλλες πηγές  (68) Όσον αφορά τις εισαγωγές από άλλες χώρες, με εξαίρεση το τμήμα της αγοράς μικροσκοπικών τριβέων υψηλής ακρίβειας, αυτές δεν ανταγωνίζονται άμεσα τους τύπους τριβέων που παράγονται στην Κοινότητα.  - Οι τριβείς από την Ανατολική Ευρώπη και την Κίνα είναι κατώτερης ποιότητας σε σχέση με το προϊόν της Κοινότητας και της Ταϊλάνδης.  - Οι τριβείς από την Ελβετία είναι ειδικού τύπου, συχνά μικροσκοπικοί.  iii) Συμπέρασμα  (69) Αφού έλαβε υπόψη τους άλλους παράγοντες που περιγράφονται στα σημεία 66, 67 και 68, η Επιτροπή συμπεραίνει ότι η ζημία που εξακολουθεί να προκαλείται, και η οποία οφείλεται στη χορήγηση επιδοτήσεων για τις εισαγωγές από την Ταϊλάνδη, είναι σημαντική.  ΣΤ. ΤΟ ΣΥΜΦΕΡΟΝ ΤΗΣ ΚΟΙΝΟΤΗΤΑΣ  (70) Γενικά, είναι προς το συμφέρον της Κοινότητας να υπάρχει δίκαιος και εφικτός ανταγωνισμός και τα μέτρα, στην περίπτωση αυτή, αποβλέπουν στην αποκατάσταση δίκαιου ανταγωνισμού. Εξετάζοντας το συμφέρον της Κοινότητας η Επιτροπή έλαβε υπόψη το συμφέρον της κοινοτικής βιομηχανίας ένσφαιρων τριβέων, των χρηστών ένσφαιρων τριβέων και του τελικού καταναλωτή του τελικού προϊόντος.  (71) Ελλείψει μέτρων, η συνέχιση της τάσης που παρατηρήθηκε, οδηγεί σε αρνητικές συνέπειες για την κοινοτική βιομηχανία παραγωγής των εν λόγω ένσφαιρων τριβέων και θέτει σε κίνδυνο τη βιωσιμότητά της. Η εξαφάνιση της βιομηχανίας αυτής θα είχε σοβαρές συνέπειες όσον αφορά:  - την απασχόληση, τις δαπάνες για επενδύσεις,  - την έρευνα και ανάπτυξη στους τομείς υψηλής τεχνολογίας (ειδικότερα νέα υλικά),  - την ανάπτυξη νέων προϊόντων σε τομείς ταχείας εξέλιξης (τηλεπικοινωνίες, αεροναυπηγική και ηλεκτρονικά οχημάτων).  Είναι προς το συμφέρον της Κοινότητας να αποφευχθούν παρόμοιες συνέπειες.  (72) Όσον αφορά τους αγοραστές ένσφαιρων τριβέων (και κατά συνέπεια τους τελικούς καταναλωτές των προϊόντων), προβάλλεται το επιχείρημα ότι μπορεί να επωφεληθούν εν μέρει αγοράζοντας τριβείς χαμηλής τιμής που αποτελούν αντικείμενο επιδοτήσεων. Ωστόσο, το όφελος αυτό είναι ελάχιστο, δεδομένου ότι οι εν λόγω τριβείς αντιπροσωπεύουν ελάχιστο τμήμα της τελικής τιμής των περισσοτέρων προϊόντων. Αυτό επιβεβαιώνεται από το γεγονός ότι κανένας αγοραστής της Κοινότητας ένσφαιρων τριβέων μέγιστης εξωτερικής διαμέτρου 30 mm δεν αντέδρασε σε καμία διαδικασία.  (73) Συνεπώς η Επιτροπή συμπεραίνει ότι, βάσει όλων αυτών, το συμφέρον της Κοινότητας στην περίπτωση αυτή είναι σαφώς η προστασία της κοινοτικής βιομηχανίας ένσφαιρων τριβέων, από κάθε αθέμιτο ανταγωμισμό, που προκαλείται από επιδοτούμενες εισαγωγές. Ζ. ΜΕΤΡΑ  i) Γενικά  (74) Η Επιτροπή, αφού διαπίστωσε την ύπαρξη αντισταθμιστικής επιδότησης και τη ζημία που προκαλείται από τις επιδοτούμενες εισαγωγές και, καθώς και το γεγονός ότι είναι προς το συμφέρον της Κοινότητας να λάβει μέτρα άμυνας, θα έπρεπε κανονικά να επιβάλλει αντισταθμιστικό δασμό. Το ποσό του δασμού δεν πρέπει να υπερβαίνει το ποσοστό της επιδότησης, και πρέπει να είναι μικρότερο εφόσον αυτός ο μικρότερος δασμός επαρκεί για να απομακρύνει τη ζημία.  (75) Ωστόσο, όπως εξηγείται στα σημεία 83 έως 87, η Επιτροπή αποφάσισε να δεχθεί την πρόταση για ανάληψη υποχρέωσης εκ μέρους της κυβέρνησης της Ταϊλάνδης να περατώση τη διαδικασία, και να μην επιβάλλει δασμό, η επιλογή δε του τύπου του δασμού και του υπολογισμού του ποσοστού του δασμού που επρόκειτο να επιβληθεί εξηγούνται πλήρως (σημεία 79 έως 82). Αυτό οφείλεται στο γεγονός ότι η ανάληψη δέσμευσης έχει τη μορφή φόρου κατά την εξαγωγή, που επιβάλλεται με το ίδιο ακριβώς ποσοστό όπως και ο ειδικός αντισταθμιστικός δασμός.  (76) Πρέπει να σημειωθεί ότι, πριν απο την αποδοχή της ανάληψης υποχρέωσης, η Επιτροπή ερεύνησε πλήρως την περίπτωση και ειδικότερα έδωσε σε όλα τα ενδιαφερόμενα μέρη τη δυνατότητα να ασκήσουν τα δικαιώματά τους βάσει του άρθρου 7 παράγραφος 4 του κανονισμού (ΕΟΚ) αριθ. 2423/88.  ii) Όριο ζημίας  (77) Η Επιτροπή είναι της γνώμης ότι προκειμένου να καταργηθεί η ζημία που προκαλείται στην κοινοτική βιομηχανία πρέπει:  - να καταργηθούν οι τιμές πώλησης σε χαμηλότερες από της κοινοτικές, που διαπιστώθηκε ότι είναι 17 % (βλέπε σημείο 54),  - να εξασφαλιστεί ότι οι παραγωγοί της Κοινότητας πραγματοποιούν κατάλληλο κέρδος από τις πωλήσεις, δηλαδή καλύπτουν τη διαφορά του 7 % μεταξύ του κέρδους-στόχου (15 % - βλέπε σημείο 59) και του πραγματοποιούμενου κέρδους κατά την περίοδο έρευνας (8 % - βλέπε σημείο 57).  (78) Προσθέτοντας το ποσοστό των τιμών πώλησης σε τιμές χαμηλότερες από τις κοινοτικές (17 %), προκύπτει όριο ζημίας 24 %, βάσει της τιμής μεταπώλησης στην Κοινότητα. Η χρησιμοποίηση της μεθόδου αυτής δικαιολογείται από το γεγονός ότι οι τιμές των τριβέων της Ταϊλάνδης στην Κοινότητα είναι μέχρι σήμερα χαμηλότερες από τις τιμές των κοινοτικών προϊόντων, κυρίως επειδή οι εξαγωγές της Ταϊλάνδης είχαν προσελκύσει πελάτες που αγοράζουν μεγάλες ποσότητες, προσφέροντας εξαιρετικά χαμηλές τιμές. Οι παραγωγοί της Κοινότητας έχουν προς το παρόν διατηρήσει τους πελάτες τους, που καταβάλλουν υψηλότερες τιμές. Δεδομένου ότι οι πελάτες είναι διαφορετικοί και επειδή δεν υφίστανται ποιοτικές διαφορές μεταξύ των τριβέων της Ταϊλάνδης και της Κοινότητας, δεν υπάρχει καμία εγγύηση ότι η απλή κατάργηση πωλήσεων της Ταϊλάνδης σε τιμές χαμηλότερες από τις κοινοτικές κατά 17 % θα οδηγήσει σε ικανοποιητικές αυξήσεις των τιμών που καταβάλλονται στους παραγωγούς της Κοινότητας. Μόνο με την πρόσθεση του ελλιπούς κέρδους 7 % είναι δυνατόν να επιτευχθεί επίπεδο τιμών στο οποίο οι παραγωγοί της Κοινότητας μπορούν να αποκομίζουν το απαιτούμενο κέρδος για να είναι αποδεκτές οι πωλήσεις (βλέπε σημείο 77).  Το όριο ζημίας, μετατρεπόμενο σε αξία εισαγωγής cif, γίνεται 34,8 %.  iii) Τύπος δασμού  (79) Τα εμπορεύματα αποστέλλονται απευθείας από την Ταϊλάνδη στην Κοινότητα, όμως τιμολογούνται στη μητρική εταιρεία στην Ιαπωνία, η οποία στη συνέχεια τιμολογεί τη θυγατρική της εταιρεία στην Κοινότητα. Αυτό το δεύτερο τιμολόγιο είναι σημαντικά υψηλότερο.  Συνεπώς, δεν είναι δυνατόν να εξασφαλιστεί στην περίπτωση αυτή ότι ο δασμός ad valorem που υπολογίζεται επί της αξίας cif αντισταθμίζει πλήρως τη λαμβανόμενη επιδότηση, επειδή η αύξηση μπορεί να μειωθεί για να μεταβληθεί η τιμή cif.  Ο κατάλληλος τρόπος για την αντιστάθμιση της επιδότησης στην Ταϊλάνδη συνίσταται στην επιβολή ειδικού δασμού (δηλαδή βάσει της αξίας ανά τεμάχιο), με βάση της αξία της επιδότησης, δια του συνολικού αριθμού των τριβέων που εξάγονται από την Ταϊλάνδη κατά την περίοδο έρευνας.  iv) Ποσοστό του δασμού  (80) Βάσει της προαναφερόμενης μεθόδου, η αντισταθμιστική επιδότηση ανά τεμάχιο για κάθε εταιρεία, (σε baht Ταϊλάνδης) υπολογίζεται ως εξής:  NMB Thai 1,34  Pelmec Thai 1,91.  Κατά τον υπολογισμό αυτών των ποσοστών επιδότησης, η Επιτροπή αποδέχθηκε το επιχείρημα των εταιρειών σύμφωνα με το οποίο αυτοί οι τριβείς που πωλούνται, ενώ βρίσκονται σε απόθεμα, σε άλλες εταιρείες της Minebea στην Ταϊλάνδη, για να ενσωματωθούν σε εξαγόμενα προϊόντα, πρέπει να συμπεριληφθούν στον παρονομαστή βάσει του οποίου διαιρείται το συνολικό ποσό επιδότησης.(81) Ωστόσο, επειδή οι εταιρείες αυτές είναι θυγατρικές οι οποίες ανήκουν εξ ολοκλήρου στην ίδια μητρική εταιρεία, δεν θεωρείται σκόπιμο να τους επιβληθούν χωριστοί δασμοί αλλά ενιαίος δασμός σε όλες. Αυτός υπολογίζεται με τη στάθμιση της επιδότησης ανά τεμάχιο για κάθε εταιρεία, σύμφωνα με τις εξαγωγές τους στην Κοινότητα, και προκύπτει δασμός 1,76 baht ανά τεμάχιο.  (82) Συνεπώς, προκύπτει ποσοστό ειδικού δασμού 1,78 baht ανά εξαγόμενο ένσφαιρο τριβέα, ισοδύναμο προς το ad valorem ποσοστό 13 % επί της αξίας εισαγωγής cif, που καθορίστηκε κατά την περίοδο έρευνας και, συνεπώς, είναι χαμηλότερο του ορίου ζημίας 34,8 %. Η Επιτροπή είναι της γνώμης ότι απαιτείται αυτό το επίπεδο δασμού για να παύσει να προκαλείται η ζημία που οφείλεται στις επιδοτούμενες εισαγωγές από την Ταϊλάνδη.  v) Ανάληψη υποχρέωσης  (83) Αφού ενημερώθηκε σχετικά με τα συμπεράσματα της έρευνας της Επιτροπής, η κυβέρνηση πρότεινε να αναλάβει την υποχρέωση να εξαλείψει τις συνέπειες των επιδοτήσεων που διαπιστώθηκαν, επιβάλλοντας φόρο στις εξαγωγές προς την Κοινότητα του υπό εξέταση προϊόντος. Αρχικά αυτός ο φόρος επί των εξαγωγών ήταν 1,76 baht ανά τεμάχιο - ακριβώς το ίδιο ποσό το οποίο θα είχε επιβληθεί ως αντισταθμιστικός δασμός.  (84) Βάσει του κανονισμού (ΕΟΚ) αριθ. 2423/88, η Επιτροπή μπορεί να δεχθεί την ανάληψη υποχρεώσεων με τις οποίες «η επιδότηση καταργείται ή περιορίζεται, ή άλλα μέτρα όσον αφορά τις επιζήμιες συνέπειές της τα οποία λαμβάνει η κυβέρνηση της χώρας καταγωγής ή εξαγωγής» (άρθρο 10 παράγραφος 2 στοιχείο α)). Η διάταξη αυτή συμβαδίζει πλήρως με το άρθρο 4 παράγραφος 5 του κώδικα επιδοτήσεων/αντισταθμιστικών δασμών της GATT.  (85) Η Επιτροπή αποφάσισε να δεχθεί την πρόταση για ανάληψη υποχρέωσης εκ μέρους της κυβέρνησης, επειδή είχε πεισθεί ότι καταργεί πλήρως την επιδότηση και παρέχει επαρκείς προβλέψεις όσον αφορά:  α) τον έλεγχο της πληρωμής του φόρου και των εξαγόμενων ποσοτήτων,  β) την επίβλεψη του ποσοστού της επιδότησης,  γ) την κοινοποίηση κάθε μεταβολής των μηχανισμών χορήγησης επιδοτήσεων που υπάρχουν και τη δέσμευση να μην χορηγούνται νέες επιδοτήσεις στις εν λόγω εταιρείες,  δ) την επαλήθευση κάθε στοιχείου από την Επιτροπή,  ε) διατάξεις για την ανάκληση της αποδοχής της ανάληψης υποχρεώσεων στην περίπτωση εισαγωγών στην Κοινότητα ένσφαιρων τριβέων καταγωγής Ταϊλάνδης, για τους οποίους δεν καταβλήθηκε φόρος κατά την εξαγωγή.  (86) Η Επιτροπή, αποδεχόμενη την πρόταση για ανάληψη υποχρέωσης, έλαβε υπόψη τις εξαιρετικές σχέσεις που υπάρχουν μεταξύ της Κοινότητας και της Ταϊλάνδης. Η Ταϊλάνδη εξακολουθεί να είναι αναπτυσσόμενη χώρα και, μολονότι η Επιτροπή διαπίστωσε ότι χορηγήθηκαν οι αντισταθμιστικές επιδοτήσεις στην περίπτωση αυτή, δεν επιθυμεί να επιβάλλει αντισταθμιστικούς δασμούς εφόσον προτείνεται μια φιλικότερη λύση, με την οποία καταργούνται πλήρως οι συνέπειες της επιδότησης. Επιπλέον, η Επιτροπή σημειώνει ότι η Ταϊλάνδη έχει πλήρως τηρήσει κατά το παρελθόν τις εμπορικές της συμφωνίες με την Κοινότητα. Έτσι, παρά το γεγονός ότι η Ταϊλάνδη δεν έχει υπογράψει τον κώδικα επιδοτήσεων της GATT, η Επιτροπή είναι πεπεισμένη ότι πρέπει να αποδεχτεί την πρόταση για ανάληψη υποχρέωσης εκ μέρους της Ταϊλάνδης.  (87) Βεβαίως και τα δύο μέρη θεωρούν ότι σε περίπτωση αποδεδειγμένης παραβίασης της ανειλημμένης υποχρέωσης ή μη συμμόρφωσης προς αυτήν, επιβάλλεται άμεσα προσωρινός αντισταθμιστικός δασμός σύμφωνα με το άρθρο 10 παράγραφος 6 του κανονισμού (ΕΟΚ) αριθ. 2423/88. Επιπλέον μπορεί να επιβληθεί οριστικός αντισταθμιστικός δασμός, βάσει των γεγονότων και επιχειρημάτων που διαπιστώνονται πριν την αποδοχή της ανάληψης υποχρέωσης,  ΑΠΟΦΑΣΙΖΕΙ:  Άρθρο μόνο  Η Επιτροπή αποδέχεται την ανάληψη υποχρεώσεως που έχει προταθεί από την κυβέρνηση της Ταϊλάνδης σε συνδυασμό με τη διαδικασία αντισταθμιστικού δασμού όσον αφορά τις εισαγωγές ένσφαιρων τριβέων μέγιστης εξωτερικής διαμέτρου 30 mm, καταγωγής Ταϊλάνδης.  Βρυξέλλες, 13 Ιουνίου 1990.  Για την Επιτροπή  Jean DONDELINGER  Μέλος της Επιτροπής  (1) ΕΕ αριθ. L 193 της 21. 7. 1984, σ. 1.  (2) ΕΕ αριθ. C 159 της 18. 6. 1988, σ. 2.  (3) ΕΕ αριθ. C 147 της 4. 6. 1988, σ. 6.


Avis juridique important

|

31999D0128

Απόφαση αριθ. 128/1999/ΕΚ του Ευρωπαϊκού Κοινοβουλίου και του Συμβουλίου της 14ης Δεκεμβρίου 1998 σχετικά με τη συντονισμένη εισαγωγή συστήματος τρίτης γενεάς κινητών και ασύρματων επικοινωνιών (UMTS) στην Κοινότητα

Επίσημη Εφημερίδα αριθ. L 017 της 22/01/1999 σ. 0001 - 0007

ΑΠΟΦΑΣΗ αριθ. 128/1999/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 14ης Δεκεμβρίου 1998 σχετικά με τη συντονισμένη εισαγωγή συστήματος τρίτης γενεάς κινητών και ασύρματων επικοινωνιών (UMTS) στην ΚοινότηταΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 57, 66 και 100 Α,την πρόταση της Επιτροπής (1),τη γνώμη της Οικονομικής και Κοινωνικής Επιτροπής (2),τη γνώμη της Επιτροπής των Περιφερειών (3),Αποφασίζοντας σύμφωνα με τη διαδικασία που ορίζεται στο άρθρο 189 Β της συνθήκης (4),Εκτιμώντας:(1) ότι, στις 29 Μαΐου 1997, η Επιτροπή υπέβαλε ανακοίνωση, προς το Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών, σχετικά με την περαιτέρω ανάπτυξη των κινητών και ασυρμάτων επικοινωνιών 7(2) ότι, στις 15 Οκτωβρίου 1997, η Επιτροπή υπέβαλε ανακοίνωση σχετικά με την στρατηγική και τις κατευθύνσεις όσον αφορά την περαιτέρω ανάπτυξη των κινητών και ασύρματων επικοινωνιών (UMTS) 7(3) ότι, την 1η Δεκεμβρίου 1997, το Συμβούλιο κάλεσε την Επιτροπή να υποβάλει, έως τις αρχές του 1998, πρόταση απόφασης του Ευρωπαϊκού Κοινοβουλίου και του Συμβουλίου η οποία θα παρέχει τη δυνατότητα χάραξης κατευθύνσεων επί της ουσίας του θέματος και θα διευκολύνει, εντός του υφιστάμενου κοινοτικού νομικού πλαίσιου, την έγκυρη αδειοδότηση υπηρεσιών UMTS και, κατά περίπτωση και βάσει της υφιστάμενης εκχώρησης αρμοδιοτήτων, όσον αφορά τη συντονισμένη εκχώρηση συχνοτήτων στην Κοινότητα και την πανευρωπαϊκή περιαγωγή 7 ότι, στις 29 Ιανουαρίου 1998, το Ευρωπαϊκό Κοινοβούλιο ενέκρινε ψήφισμα με το οποίο εξέφρασε την έντονη υποστήριξή του προς την ανακοίνωση της Επιτροπής της 27ης Οκτωβρίου 1997 7(4) ότι πρέπει να αναπτυχθεί μια νέα γενιά κοινοτόμων συστημάτων για την παροχή ασύρματων ευρυζωνικών πολυμεσικών υπηρεσιών, συμπεριλαμβανομένων υπηρεσιών που βασίζονται στο Internet (I/P), την παροχή ευέλικτων και εξατομικευμένων υπηρεσιών και την υποστήριξη υψηλών ταχυτήτων όγκου δεδομένων, έκαστο των οποίων θα συνδυάζει τη χρήση επίγειων, σταθερών και κινητών, καθώς και δορυφορικών συνιστωσών 7 ότι η παρούσα απόφαση ισχύει για δορυφορικές συνιστώσες με την επιφύλαξη της απόφασης αριθ. 710/97/ΕΚ του Ευρωπαϊκού Κοινοβουλίου και του Συμβουλίου, της 24ης Μαρτίου 1997, για συντονισμένη μέθοδο χορήγησης αδειών στον τομέα των δορυφορικών προσωπικών επικοινωνιακών υπηρεσιών στην Κοινότητα (5) 7 ότι απαιτείται η εξασφάλιση ταχείας πρόσβασης στην αγορά για αδιάλειπτη παγκόσμια κάλυψη και χαμηλό κόστος, καθώς και προσφοράς καινοτόμων υπηρεσιών μέσω επαρκούς επιπέδου ανταγωνισμού 7(5) ότι η παγκόσμια διοικητική ραδιοδιάσκεψη (WARC 92) της διεθνούς ενώσεως τηλεπικοινωνιών (ITU) προσδιόρισε, το 1992, το φάσμα συχνοτήτων για την ανάπτυξη τόσο του δορυφορικού όσο και του επίγειου σκέλους του μελλοντικού δημόσιου συστήματος κινητών επικοινωνιών ξηράς (FPLMTS), το οποίο αργότερα μετονομάσθηκε ΙΜΤ-2000 7 ότι, σύμφωνα με το ψήφισμα 212 της ITU και την παγκόσμια διάσκεψη ραδιοεπικοινωνιών του 1995 (WRC 95), η αρχική υλοποίηση του επίγειου σκέλους, θα πρέπει να πραγματοποιηθεί περί το έτος 2000 7(6) ότι οι αρχές του παγκόσμιου συστήματος κινητών τηλεπικοινωνιών (UMTS) στην Κοινότητα πρέπει να είναι συμβατές με τις αρχές του κινητού συστήματος τρίτης γενιάς που αποκαλείται «Διεθνείς κινητές τηλεπικοινωνίες-2000 (ΙΜΤ 2000)», το οποίο αναπτύχθηκε από την ITU σε παγκόσμιο επίπεδο, βάσει του ψηφίσματος 212 της ITU 7(7) ότι οι κινητές και ασύρματες επικοινωνίες είναι στρατηγικής σημασίας τόσο για την ανάπτυξη της κοινοτικής βιομηχανίας τηλεπικοινωνιών και για την κοινωνία των πληροφοριών, όσο και για την οικονομία και απασχόληση στο σύνολο της Κοινότητας 7 ότι η Επιτροπή ενέκρινε, στις 3 Δεκεμβρίου 1997, πράσινη βίβλο σχετικά με τη σύγκλιση στους κλάδους των τηλεπικοινωνιών, των μέσων μαζικής επικοινωνίας και των τεχνολογιών των πληροφοριών, καθώς και σχετικά με τις συνέπειες για τις κανονιστικές ρυθμίσεις 7 ότι, βάσει των διαβουλεύσεων που θα ακολουθήσουν την εν λόγω πράσινη βίβλο, η Επιτροπή θα εκτιμήσει την επίδραση της σύγκλισης για το UMTS, λαμβάνοντας ιδιαίτερα υπόψη την αναθεώρηση των κοινοτικών κανονιστικών ρυθμίσεων για τις τηλεπικοινωνίες έως το 1999 7(8) ότι, για τη δημιουργία ευνοϊκού κλίματος για τις επενδύσεις και την ανάπτυξη του UMTS και προκειμένου να καταστεί δυνατή η ανάπτυξη υπηρεσιών κοινοτικής κλίμακας, καθώς επίσης και πανευρωπαϊκών και παγκόσμιων υπηρεσιών με την ευρύτατη δυνατή εδαφική κάλυψη, απαιτείται έγκαιρη και συγκεκριμένη δράση σε κοινοτικό επίπεδο 7 ότι τα κράτη μέλη θα πρέπει να επιτρέψουν την ταχεία και συντονισμένη εισαγωγή συμβατών δικτύων και υπηρεσιών UMTS στην Κοινότητα βάσει αρχών της εσωτερικής αγοράς και σύμφωνα με τα ευρωπαϊκά πρότυπα για UMTS, που εγκρίθηκαν ή αναπτύχθηκαν από το ευρωπαϊκό ινστιτούτο τυποποίησης στον τομέα των τηλεπικοινωνιών (ETSI), όπου αυτά είναι διαθέσιμα, περιλαμβανομένου ιδίως ενός κοινού ανοικτού και διεθνώς ανταγωνιστικού προτύπου διεπαφής αέρος 7 ότι οι αποκλίνουσες εθνικές νομοθετικές, κανονιστικές και διοικητικές διατάξεις θα παρεμπόδιζαν ή θα απέκλειαν την παροχή υπηρεσιών UMTS σε κοινοτική και παγκόσμια κλίμακα, καθώς επίσης την ελεύθερη διακίνηση του σχετικού εξοπλισμού 7(9) ότι η κοινοτική νομοθεσία, συμπεριλαμβανομένων των κανονισμών ανταγωνισμού, ισχύει στον εν λόγω κλάδο, και ειδικότερα: η οδηγία 96/2/ΕΚ της Επιτροπής, της 16ης Ιανουαρίου 1996, για τροποποίηση της οδηγίας 90/388/ΕΟΚ όσον αφορά τις κινητές και προσωπικές επικοινωνίες (6), η οδηγία 96/19/ΕΚ της Επιτροπής, της 13ης Μαρτίου 1996, για τροποποίηση της οδηγίας 90/388/ΕΟΚ όσον αφορά το πλήρες άνοιγμα των αγορών τηλεπικοινωνιών στον ανταγωνισμό (7), η οδηγία 97/13/ΕΚ του Ευρωπαϊκού Κοινοβουλίου και της Επιτροπής, της 10ης Απριλίου 1997, σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών (8), η οδηγία 97/33/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997, για τη διασύνδεση στο χώρο των τηλεπικοινωνιών προκειμένου να διασφαλισθεί καθολική υπηρεσία και διαλειτουργικότητα, με εφαρμογή των αρχών παροχής ανοικτού δικτύου (ΟΝΡ) (9) και η οδηγία 97/66/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, περί επεξεργασίας των δεδομένων προσωπικού χαρακτήρα και προστασία της ιδιωτικής ζωής στον τηλεπικοινωνιακό τομέα (10) 7 ότι ο κατάλογος των όρων στους οποίους μπορεί να υπαχθούν οι άδειες για UMTS δυνάμει της οδηγίας 97/13/ΕΚ δεν θίγει τα μέτρα που λαμβάνονται από τα κράτη μέλη σύμφωνα με απαιτήσεις δημοσίου συμφέροντος που αναγνωρίζονται από τη συνθήκη, και ιδίως τα άρθρα 36 και 56, κυρίως όσον αφορά τη δημόσια ασφάλεια, περιλαμβανομένης της έρευνας εγληματικών δραστηριοτήτων 7(10) ότι οι οργανισμοί που παρέχουν δίκτυα ή υπηρεσίες UMTS στα δίκτυα αυτά θα πρέπει να είναι σε θέση να εισέλθουν στην αγορά χωρίς περιττούς περιορισμούς ή υπερβολικά τέλη ώστε να δοθεί η δυνατότητα ύπαρξης δυναμικής αγοράς και ευρείας ανταγωνιστικής προσφοράς υπηρεσιών 7(11) ότι, κατ' εφαρμογή της κοινοτικής νομοθεσίας, και ιδίως της οδηγίας 97/13/ΕΚ του Ευρωπαϊκού Κοινοβουλίου και του Συμβουλίου και της οδηγίας 96/2/ΕΚ της Επιτροπής: πρώτον, οι ειδικές άδειες θα πρέπει να περιορίζονται στη δημιουργία ή/και την εκμετάλλευση δικτύων UMTS 7 δεύτερον, ο αριθμός των αδειών UMTS μπορεί να περιορίζεται μόνον για λόγους αποδεδειγμένης έλλειψης χωρητικότητας του φάσματος συχνοτήτων 7 και τρίτον, οι άδειες θα πρέπει να χορηγούνται με βάση αντικειμενικά, αμερόληπτα, λεπτομερή και αναλογικά κριτήρια, ανεξάρτητα από το εάν ή όχι οι αιτούντες άδεια είναι υφιστάμενοι φορείς εκμετάλλευσης ή άλλα συστήματα 7(12) ότι οι άδειες θα πρέπει να επιτρέπουν, και τα κράτη μέλη να ενθαρρύνουν, την υπερεθνική περιαγωγή, κατά τρόπο ώστε να εξασφαλίζονται υπηρεσίες κοινοτικής και πανευρωπαϊκής κλίμακας 7 ότι θα πρέπει να υπάρχει συνεργασία με την ευρωπαϊκή διάσκεψη των ταχυδρομικών και τηλεπικοινωνιακών οργανισμών (CEPT) μέσω της ευρωπαϊκής επιτροπής τηλεπικοινωνιακών ρυθμιστικών αρχών (ECTRA) για το UMTS 7 ότι, ιδίως, θα μπορούν να δίδονται εντολές, όταν χρειάζεται, για την καθιέρωση μονοαπευθυντικής διαδικασίας για τις υπηρεσίες 7(13) ότι το εύρος του διαθέσιμου φάσματος θα έχει άμεση επίδραση στο βαθμό ανταγωνιστικότητας της αγοράς 7 ότι η εκτιμώμενη ζήτηση θα πρέπει κατά συνέπεια να λαμβάνεται υπόψη κατά τον καθορισμό του εύρους του εκχωρητέου φάσματος 7 ότι πρέπει να εκχωρείται επαρκές φάσμα και να ελευθερώνεται επαρκώς εκ των προτέρων για την ενίσχυση ευρείας ανταγωνιστικής προσφοράς κινητών πολυμεσικών υπηρεσιών 7(14) ότι η εκχώρηση φάσματος επιτυγχάνεται αποτελεσματικότατα στο πλαίσιο της CEPT από την ευρωπαϊκή επιτροπή ραδιοεπικοινωνιών (ERC) 7 ότι θα πρέπει να εξασφαλισθεί η λήψη κατάλληλων και έγκαιρων κανονιστικών μέτρων για την επίτευξη της εφαρμογής των αποφάσεων της ERC στην Κοινότητα, όταν χρειάζεται 7 ότι τα κράτη μέλη θα πρέπει να ενθαρρυνθούν να παρέχουν στην Επιτροπή τακτική πληροφόρηση ως προς την υλοποίηση των μέτρων της ERC 7 ότι ενδέχεται να απαιτηθεί ανάληψη συμπληρωματικής κοινοτικής δράσης για την εξασφάλιση της έγκαιρης εφαρμογής των αποφάσεων της CEPT στα κράτη μέλη 7(15) ότι θα απαιτηθεί επαρκές φάσμα για την ενίσχυση της ανάπτυξης αγοράς με ευρεία ανταγωνιστική προσφορά κινητών πολυμεσικών υπηρεσιών 7 ότι η ERC εξέδωσε, στις 30 Ιουνίου 1997, την απόφαση ERC/DEC/(97)07 με τις ζώνες σχετικά συχνοτήτων για την εισαγωγή του UMTS, η οποία τέθηκε σε ισχύ την 1η Οκτωβρίου 1997 7(16) ότι, με την εν λόγω απόφαση της ERC, οι ζώνες συχνοτήτων 1900-1980 MHz, 2010-2025 MHz και 2110-2170 MHz προορίζονται για επίγειες εφαρμογές UMTS, ενώ για τις εφαρμογές UMTS της δορυφορικής συνιστώσας παρέχονται οι ζώνες 1980-2010 MHz και 2170-2200 MHz 7 ότι πρέπει να εκχωρηθεί επαρκές φάσμα εντός των ζωνών που προσδιορίσθηκαν από την WARC 92 ανάλογα με τις αυξανόμενες ανάγκες για το φάσμα αυτό, πριν από την εμπορική ανάπτυξη των υπηρεσιών UMTS 7 ότι ενδέχεται να απαιτηθεί πρόσθετο φάσμα συχνοτήτων μέσα σε λίγα χρόνια 7(17) ότι, σε επίπεδο ITU, η ανασκόπηση των θεμάτων φάσματος και κανονιστικών ρυθμίσεων που αναφέρονται στο UMTS, καθώς και η διευκόλυνση της πολυτροπικής λειτουργίας τερματικών και η περιαγωγή σε παγκόσμια κλίμακα του ΙΜΤ-2000, έχουν περιληφθεί στο θεματολόγιο της επόμενης WRC ώστε να προσδιορισθεί πρόσθετο φάσμα της αγοράς έως το 2005-2010 7 ότι πρέπει, συνεπώς, να αναπτυχθούν κοινές ευρωπαϊκές θέσεις και να προωθηθούν σε παγκόσμιο επίπεδο με τη συμμετοχή όλων των ενδιαφερομένων μερών 7(18) ότι η διαθεσιμότητα φάσματος και η ενδεδειγμένη τιμολόγηση, κάλυψη και ποιότητα θα αποτελέσουν βασικές πτυχές για την επιτυχία της ανάπτυξης του UMTS 7 ότι κάθε μέθοδος τιμολόγησης φάσματος δεν θα πρέπει να έχει αρνητική επίπτωση στην ανταγωνιστική διάρθρωση της αγοράς, θα πρέπει να ανταποκρίνεται στο δημόσιο συμφέρον και παράλληλα να εξασφαλίζει αποδοτική χρήση του φάσματος ως πολύτιμου πόρου 7(19) ότι ενδέχεται επίσης να απαιτηθεί ειδική συνεργασία μεταξύ φορέων εκμετάλλευσης για την κάλυψη αραιοκατοικημένων περιοχών 7 ότι η παρούσα απόφαση δεν εμποδίζει τα κράτη μέλη να επιβάλλουν κατάλληλες μορφές εθνικής περιαγωγής μεταξύ των φορέων εκμετάλλευσης που έχουν λάβει άδεια στο έδαφός τους, στο βαθμό που χρειάζεται για να εξασφαλιστεί ισόρροπος και μερόληπτος ανταγωνισμός 7(20) ότι η Επιτροπή υπέβαλε πρόταση οδηγίας του Ευρωπαϊκού Κοινοβουλίου και του Συμβουλίου για τον συνδεδεμένο τηλεπικοινωνιακό εξοπλισμό και την αμοιβαία αναγνώριση της συμμόρφωσης εξοπλισμού, για αντικατάσταση της οδηγίας 98/13/ΕΚ του Ευρωπαϊκού Κοινοβουλίου και του Συμβουλίου, της 12ης Φεβρουαρίου 1998, σχετικά με τον τερματικό εξοπλισμό τηλεπικοινωνιών, το εξοπλισμό δορυφορικών επίγειων σταθμών, καθώς και την αμοιβαία αναγνώριση της πιστότητας αυτών των εξοπλισμών (11) 7 ότι κατάλληλα εναρμονισμένα πρότυπα που έχουν εκπονηθεί από το ETSI και έχουν αναγνωρισθεί βάσει της οδηγίας 98/13/ΕΟΚ θα διασφαλίσουν την ελεύθερη κυκλοφορία του τερματικού εξοπλισμού, συμπεριλαμβανομένων εκείνων που αφορούν το UMTS 7(21) ότι, σύμφωνα με τον αρχικό ορισμό στην οδηγία 87/372/ΕΟΚ του Συμβουλίου, της 25ης Ιουνίου 1987, σχετικά με τις ζώνες συχνότητας που θα διατεθούν για τη συντονισμένη εγκατάσταση πανευρωπαϊκών ψηφιακών κυψελωτών δημόσιων επίγειων κινητών επικοινωνιών στην Κοινότητα (12), τα συστήματα ψηφιακών κυψελωτών κινητών επικοινωνιών της δεύτερης γενιάς λειτουργούν στη ζώνη συχνότητας 900 MHz 7 ότι το DCS-1800 πρέπει να θεωρηθεί ότι ανήκει στην οικογένεια των GSM και σε αυτή τη δεύτερη γενιά 7 ότι η Κοινότητα θα πρέπει να βασίζεται στην επιτυχία της σημερινής γενιάς της τεχνολογίας του ψηφιακού κινητού, ιδίως του GSM, τόσο στην Ευρώπη όσο και παγκοσμίως, λαμβάνοντας υπόψη τις δυνατότητες διαλειτουργίας μεταξύ του UMTS και αυτών των συστημάτων της δεύτερης γενιάς 7 ότι δεν θα πρέπει, σύμφωνα με την κοινοτική νομοθεσία, να υπάρχουν διακρίσεις μεταξύ των φορέων εκμετάλλευσης GSM και των νεοεισερχόμενων φορέων στις αγορές UMTS 7 ότι το UMTS θα πρέπει να αναπτυχθεί σε ένα αδιάλειπτο περιβάλλον λειτουργίας, συμπεριλαμβανομένης της πλήρους περιαγωγής με GSM καθώς επίσης και μεταξύ των επίγειων και δορυφορικών συνιστωσών των δικτύων UMTS, πράγμα που ενδέχεται να καταστήσει απαραίτητα τα υβριδικά τερματικά, όπως τα τερματικά διπλού τύπου/ζώνης GMS/UMTS και τα τερματικά επίγειας/δορυφορικής μετάδοσης 7(22) ότι είναι σημαντικό τα δίκτυα UMTS να παρέχουν ασφαλείς και αξιόπιστες επικοινωνίες και να εξασφαλίζουν υψηλού επιπέδου ασφάλεια, συμπεριλαμβανομένης της προστασίας κατά της αθέμιτης χρήσης, τουλάχιστον ανάλογες με εκείνες των κινητών επικοινωνιών της δεύτερης γενιάς 7(23) ότι το UMTS στοχεύει σε παγκόσμια αγορά 7 ότι θα πρέπει να θεσπιστεί κοινό ευρωπαϊκό πρότυπο UMTS και να προταθεί ως μέλος του «ΙΜΤ-2000 Family Concept» που αναπτύχθηκε από την ITU για την αύξηση των πιθανοτήτων υιοθέτησης του UMTS σε αγορές εκτός Ευρώπης 7 ότι θα πρέπει, κατά συνέπεια, οι προθεσμίες που έθεσε η ITU να τηρηθούν εντός της Κοινότητας και να ληφθούν υπόψη οι τελικές απαιτήσεις της ITU 7(24) ότι, ενώ η εκούσια εφαρμογή των προτύπων παραμένει ο γενικός κανόνας, ενδέχεται να απαιτηθεί προσφυγή σε υποχρεωτικά πρότυπα για διεπαφές και περιστάσεις, όπου κρίνεται απαραίτητη η διασφάλιση της διαλειτουργικότητας και η διευκόλυνση της περιαγωγής κινητών δικτύων και υπηρεσιών 7 ότι τα εναρμονισμένα πρότυπα θεσπίζονται από οργανισμούς τυποποίησης όπως το ETSI, γεγονός που διευκολύνει την κανονιστική δράση 7(25) ότι η Επιτροπή χορήγησε το 1995 στο ETSI γενική εντολή τυποποίησης, όσον αφορά το UMTS κατ' εφαρμογή της οδηγίας 83/189/ΕΟΚ του Συμβουλίου, της 28ης Μαρτίου 1983, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (13) και της απόφασης 87/95/ΕΟΚ του Συμβουλίου, της 22ας Δεκεμβρίου 1986, για την τυποποίηση στον τομέα της τεχνολογίας των πληροφοριών και των τηλεπικοινωνιών (14), και ενδέχεται να χορηγήσει και άλλες εντολές στο μέλλον 7(26) ότι θα πρέπει να ληφθούν υπόψη τα κοινοτικά και κοινωνικά αποτελέσματα, κατά τη μετάβαση προς την ασύρματη κοινωνία των πληροφοριών 7 ότι η ανάπτυξη του UMTS και των σχετικών προτύπων θα πρέπει να συντονιστεί με συναφείς προσπάθεις, όπως η ανάπτυξη κοινοτικής κοινωνίας πληροφοριών, η υποστήριξη της κατάρτισης σε συναφείς με το UMTS τεχνολογίες, η πρόσβαση για ηλικιωμένους και άτομα με ειδικές ανάγκες και η έρευνα σχετικά με τους πιθανούς κινδύνους για την υγεία από τις κινητές επικοινωνίες 7(27) ότι οι κοινοτικές επιχειρήσεις θα πρέπει να επωφεληθούν πλήρως από τις διεθνείς εμπορικές συμφωνίες, όπως είναι οι συμφωνίες που υπογράφηκαν στο πλαίσιο του Παγκόσμιου Οργανισμού Εμπορίου (ΠΟΕ), συμπεριλαμβανομένων εκείνων που αφορούν τα δασμολόγια, όπως η συμφωνία για την τεχνολογία των πληροφοριών, και από τη σύμβαση της Κωσταντινούπολης για την κατάργηση τελωνειακών τελών σε προσωπικά είδη και επαγγελματικό εξοπλισμό, και να διαθέτουν αποτελεσματική πρόσβαση στην αγορά υπό τους ειδικούς όρους και προϋποθέσεις, συμπεριλαμβανομένης της εθνικής μεταχείρισης, οι οποίοι δεσμεύουν τις χώρες μέλη στο πλαίσιο του ΠΟΕ 7 ότι η Επιτροπή δύναται να λαμβάνει όλα τα απαραίτητα μέτρα για την εφαρμογή διεθνών συμφωνιών 7 ότι τα μέτρα αυτά ενδέχεται να χρειάζεται να συμπληρώνονται από ειδικές διμερείς ή πολυμερείς συμφωνίες και διαπραγματεύσεις τις οποίες μπορεί να αρχίζει η Επιτροπή επί τη βάση εντολών του Συμβουλίου 7(28) ότι, κατά την εφαρμογή της παρούσας απόφασης, η Επιτροπή θα πρέπει να επικουρηθεί από την επιτροπή αδειών που έχει συστήσει η οδηγία 97/13/ΕΚ 7 ότι, κατά την εφαρμογή της παρούσας απόφασης, η Επιτροπή, επικουρούμενη από την επιτροπή αδειών, θα πρέπει να συνεργάζεται στενά με τους σχετικούς εξωτερικούς οργανισμούς,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Σκοπός Σκοπός της παρούσας απόφασης είναι η διευκόλυνση της ταχείας και συντονισμένης εισαγωγής στην Κοινότητα συμβατών δικτύων και υπηρεσιών UMTS βάσει αρχών της εσωτερικής αγοράς και σύμφωνα με την εμπορική ζήτηση.Άρθρο 2 Ορισμός Για το σκοπό της παρούσας απόφασης, νοείται ως «παγκόσμιο σύστημα κινητών τηλεπικοινωνιών (UMTS)» σύστημα κινητών και ασύρματων επικοινωνιών τρίτης γενεάς το οποίο είναι ιδίως σε θέση να υποστηρίζει καινοτόμες πολυμεσικές υπηρεσίες, πέραν των δυνατοτήτων συστημάτων των δεύτερης γενεάς όπως το GSM, και το οποίο είναι σε θέση να συνδυάζει τη χρήση επίγειων και δορυφορικών συνιστωσών. Το σύστημα αυτό πρέπει τουλάχιστον να είναι σε θέση να υποστηρίζει τα χαρακτηριστικά που αναφέρονται στο παράρτημα Ι.Άρθρο 3 Συντονισμένη μέθοδος αδειοδότησης 1. Τα κράτη μέλη λαμβάνουν όλα τα απαραίτητα μέτρα για να καταστήσουν δυνατή, σύμφωνα με το άρθρο 1 της οδηγίας 97/13/ΕΚ, τη συντονισμένη και προοδευτική εισαγωγή των υπηρεσιών UMTS στην επικράτειά τους έως την 1η Ιανουαρίου 2002 το αργότερο, και ιδίως θεσπίζουν σύστημα αδειοδότησης UMTS όχι αργότερα από την 1η Ιανουαρίου 2000.2. Τα κράτη μέλη λαμβάνουν, κατόπιν αιτήσεως, συμπληρωματική προθεσμία εφαρμογής μέχρι 12 μηνών μετά τις ημερομηνίες που αναφέρονται στην παράγραφο 1 για τη θέσπιση συστήματος αδειοδότησης και την εισαγωγή των υπηρεσιών UMTS, εφόσον τούτο δικαιολογείται από τις έκτακτες τεχνικές δυσκολίες που αντιμετωπίζουν στην απαραίτητη προσαρμογή των συχνοτήτων τους. Η αίτησή τους πρέπει να υποβληθεί πριν από την 1η Ιανουαρίου 2000. Η Επιτροπή εξετάζει τις αιτήσεις και λαμβάνει αιτιολογημένη απόφαση εντός τριών μηνών. Οι παρεχόμενες πληροφορίες τίθενται, κατόπιν αιτήσεως, στη διάθεση κάθε ενδιαφερομένου, λαμβανομένων υπόψη των εννόμων συμφερόντων περί προστασίας του επαγγελματικού απορρήτου και του απορρήτου σε θέματα ασφαλείας.3. Κατά την προετοιμασία και την εφαρμογή των συστημάτων αδειοδότησης, τα κράτη μέλη μεριμνούν, σύμφωνα με την κοινοτική νομοθεσία, ώστε η παροχή UMTS, να οργανώνεται:- σε ζώνες συχνοτήτων εναρμονισμένες από τη CEPT σύμφωνα με τη διαδικασία που ορίζεται στο άρθρο 5,- τηρουμένων των, ενδεχομένως υπαρχόντων, ευρωπαϊκών προτύπων UMTS που έχουν εγκριθεί ή αναπτυχθεί από το ETSI, συμπεριλαμβανομένου ιδίως ενός κοινού, ανοικτού και διεθνώς ανταγωνιστικού προτύπου διεπαφής αέρος. Τα κράτη μέλη μεριμνούν ώστε οι άδειες να επιτρέπουν τη διασυνοριακή περιαγωγή στην Κοινότητα.4. Λαμβάνοντας υπόψη ότι για την αποτελεσματική χρήση των ραδιοσυχνοτήτων μπορεί να κριθεί απαραίτητο να περιοριστεί ο αριθμός των εγκεκριμένων συστημάτων UMTS στα κράτη μέλη, εφόσον διαπιστωθεί σύμφωνα με τη διαδικασία που ορίζει το άρθρο 17 της οδηγίας 97/13/ΕΚ και σε συνδυασμό με την CEPT ότι είναι ασύμβατοι οι πιθανοί τύποι των συστημάτων, τα κράτη μέλη συντονίζουν την προσέγγισή τους, αποβλέποντας την αδειοδότηση συμβατών τύπων συστημάτων UMTS στην Κοινότητα.Άρθρο 4 Δικαιώματα και υποχρεώσεις περιαγωγής 1. Τα κράτη μέλη ενθαρρύνουν τους οργανισμούς που παρέχουν δίκτυα UMTS να διαπραγματεύονται μεταξύ τους συμφωνίες διασυνοριακής περιαγωγής ώστε να διασφαλίζεται η συνεχής και αδιάκοπη κάλυψη υπηρεσιών σε κοινοτική κλίμακα.2. Τα κράτη μέλη μπορούν να αναλαμβάνουν, όταν χρειάζεται, δράση, σύμφωνα με την κοινοτική νομοθεσία, ώστε να εξασφαλίζεται η κάλυψη αραιοκατοικημένων περιοχών.Άρθρο 5 Συνεργασία με τη CEPT 1. Η Επιτροπή, σύμφωνα με τη διαδικασία που ορίζεται στο άρθρο 16 της οδηγίας 97/13/ΕΚ, αναθέτει στη CEPT/ERC και τη CEPT/ECTRA εντολές, μεταξύ άλλων, για την εναρμόνιση της χρήσης συχνοτήτων. Στις εν λόγω εντολές καθορίζονται τα καθήκοντα που πρέπει να εκτελεστούν καθώς και χρονοδιάγραμμα.2. Το χρονοδιάγραμμα για τις πρώτες εντολές είναι το οριζόμενο στο παράρτημα ΙΙ.3. Μετά την εκτέλεση των εντολών, αποφασίζεται, σύμφωνα με τη διαδικασία που ορίζεται στο άρθρο 17 της οδηγίας 97/13/ΕΚ, κατά πόσον τα αποτελέσματα των εργασιών που έχουν εκτελεστεί σύμφωνα με τις εντολές θα καταστούν εφαρμοστέα στην Κοινότητα.4. Παρά την παράγραφο 3, εάν η Επιτροπή ή κράτος μέλος κρίνει ότι οι εργασίες που εκτελούνται κατ' εφαρμογή των εντολών προς τη CEPT/ECTRA ή τη CEPT/ERC δεν προσχωρούν ικανοποιητικά σε σχέση με το καθορισμένο χρονοδιάγραμμα, μπορεί να παραπέμψει το θέμα στην επιτροπή αδειών, η οποία ενεργεί σύμφωνα με τη διαδικασία που καθορίζεται στο άρθρο 17 της οδηγίας 97/13/ΕΚ.Άρθρο 6 Συνεργασία με το ETSI Η Επιτροπή λαμβάνει όλα τα απαραίτητα μέτρα, κατά περίπτωση σε συνεργασία με το ETSI, ώστε να προωθηθεί κοινό και ανοικτό πρότυπο για την παροχή συμβατών υπηρεσιών UMTS σε όλη την Ευρώπη, σύμφωνα με τις απαιτήσεις της αγοράς, λαμβάνοντας υπόψη την ανάγκη παρουσίασης κοινού προτύπου στην ITU, ως υποψηφίου για την παγκόσμια σύσταση ΙΜΤ-2000 της ITU.Άρθρο 7 Επιτροπή αδειών Κατά την εφαρμογή της παρούσας απόφασης, η Επιτροπή επικουρείται από την επιτροπή αδειών που συγκροτείται δυνάμει του άρθρου 14 της οδηγίας 97/13/ΕΚ.Άρθρο 8 Ανταλλαγή πληροφοριών 1. Η Επιτροπή ενημερώνει τακτικά την επιτροπή αδειών σχετικά με τα αποτελέσματα των διαβουλεύσεων με τους εκπροσώπους των οργανισμών παροχής τηλεπικοινωνιακών υπηρεσιών ή δικτύων, των χρηστών, των καταναλωτών, των κατασκευαστών και των συνδικαλιστικών ενώσεων.2. Η επιτροπή αδειών, λαμβάνοντας υπόψη την κοινοτική τηλεπικοινωνιακή πολιτική, ενθαρρύνει την αταλλαγή πληροφοριών μεταξύ των κρατών μελών και της Επιτροπής σχετικά με την κατάσταση και την εξέλιξη των κανονιστικών δραστηριοτήτων που αφορούν την αδειοδότηση υπηρεσιών UMTS.Άρθρο 9 Διεθνείς πτυχές 1. Η Επιτροπή λαμβάνει όλα τα απαραίτητα μέτρα για τη διευκόλυνση της εισαγωγής υπηρεσιών UMTS και την ελεύθερη κυκλοφορία εξοπλισμού UMTS σε τρίτες χώρες.2. Για το σκοπό αυτό, η Επιτροπή επιδιώκει την εφαρμογή των διεθνών συμφωνιών που ισχύουν για το UMTS, και ιδίως όπου απαιτείται, υποβάλλει προτάσεις προς το Συμβούλιο για την έκδοση των κατάλληλων εντολών για διαπραγμάτευση διμερών και πολυμερών συμφωνιών με τρίτες χώρες και διεθνείς οργανισμούς. Το Συμβούλιο αποφασίζει με ειδική πλειοψηφία.3. Τα μέτρα που λαμβάνονται δυνάμει του παρόντος άρθρου δεν θίγουν τις υποχρεώσεις της Κοινότητας και των κρατών μελών στο πλαίσιο σχετικών διεθνών συμφωνιών.Άρθρο 10 Κοινοποίηση Τα κράτη μέλη παρέχουν στην Επιτροπή όλες τις πληροφορίες που μπορεί να απαιτήσει για τον σκοπό της επαλήθευσης της εφαρμογής της παρούσας απόφασης.Άρθρο 11 Εμπιστευτικότητα Οι διατάξεις του άρθρου 20 της οδηγίας 97/13/ΕΟΚ εφαρμόζονται στις πληροφορίες που ανακοινώνονται στο πλαίσιο της παρούσας απόφασης.Άρθρο 12 Έκθεση Η Επιτροπή παρακολουθεί τις εξελίξεις στον τομέα του UMTS και υποβάλλει έκθεση προς το Ευρωπαϊκό Κοινοβούλιο και το Συμβούλιο εντός δύο ετών σχετικά με την αποτελεσματικότητα της δράσης που έχει αναληφθεί κατ' εφαρμογή της παρούσας απόφασης.Άρθρο 13 Εφαρμογή Τα κράτη μέλη λαμβάνουν όλα τα απαραίτητα νομοθετικά ή διοικητικά μέτρα για την εφαρμογή των μέτρων που προβλέπονται ή συμφωνούνται στα πλαίσια της παρούσας απόφασης.Άρθρο 14 Διάρκεια Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων και παραμένει σε ισχύ για τέσσερα έτη μετά την εν λόγω ημερομηνία.Άρθρο 15 Αποδέκτες Η παρούσα απόφαση απευθύνεται στα κράτη μέλη.Βρυξέλλες, 14 Δεκεμβρίου 1998.Για το Ευρωπαϊκό ΚοινοβούλιοΟ ΠρόεδροςJ. M. GIL-ROBLESΓια το ΣυμβούλιοΟ ΠρόεδροςW. MOLTERER(1) ΕΕ C 131 της 29. 4. 1998, σ. 9 και ΕΕ C 276 της 4. 9. 1998, σ. 4.(2) ΕΕ C 214 της 10. 7. 1998, σ. 92.(3) Γνώμη που διατυπώθηκε στις 16 Σεπτεμβρίου 1998 (ΕΕ C 373 της 2. 12. 1998).(4) Γνώμη του Ευρωπαϊκού Κοινοβουλίου της 18ης Ιουνίου 1998 (ΕΕ C 210 της 6. 7. 1998, σ. 200), κοινή θέση του Συμβουλίου της 24ης Σεπτεμβρίου 1998 (ΕΕ C 333 της 30. 10. 1998, σ. 56) και απόφαση του Ευρωπαϊκού Κοινοβουλίου της 18ης Νοεμβρίου 1998 (ΕΕ C 379 της 7. 12. 1998). Απόφαση του Συμβουλίου της 30ής Νοεμβρίου 1998.(5) ΕΕ L 105 της 23. 4. 1997, σ. 4.(6) ΕΕ L 20 της 26. 1. 1996, σ. 59.(7) ΕΕ L 74 της 22. 3. 1996, σ. 13.(8) ΕΕ L 117 της 7. 5. 1997, σ. 15.(9) ΕΕ L 199 της 26. 7. 1997, σ. 32.(10) ΕΕ L 24 της 30. 1. 1998, σ. 1.(11) ΕΕ L 74 της 12. 3. 1998, σ. 1.(12) ΕΕ L 196 της 17. 7. 1987, σ. 85.(13) ΕΕ L 109 της 26. 4. 1983, σ. 8 7 οδηγία όπως αντικαταστάθηκε τελευταία από την οδηγία 98/34/ΕΚ (ΕΕ L 204 της 21. 7. 1998, σ. 37).(14) ΕΕ L 36 της 7. 2. 1987, σ. 31.ΠΑΡΑΡΤΗΜΑ Ι ΧΑΡΑΚΤΗΡΙΣΤΙΚΑ ΤΑ ΟΠΟΙΑ ΘΑ ΠΡΕΠΕΙ ΝΑ ΕΙΝΑΙ ΣΕ ΘΕΣΗ ΝΑ ΥΠΟΣΤΗΡΙΖΕΙ ΤΟ UMTS: Δυνατότητες του συστήματος που απαιτούνται για την παροχή κατ' επιλογή υπηρεσιών 1. Δυνατότητες για πολυμέσα 7 εφαρμογές πλήρους και χαμηλής κινητικότητας σε διαφορετικά γεωγραφικά περιβάλλοντα, πέραν των δυνατοτήτων των συστημάτων της δεύτερης γενιάς, όπως το GSM.2. Αποτελεσματική πρόσβαση στο Ίντερνετ, στα εσωτερικά διαδίκτυα (Intranets) και λοιπές υπηρεσίες που βασίζονται στο πρωτόκολλο του Ίντερνετ (Ι/Ρ).3. Μετάδοση ομιλίας σε υψηλή ποιότητα, αντίστοιχη με την ποιότητα των σταθερών δικτύων.4. Φορητότητα υπηρεσιών ανεξάρτητα από το εκάστοτε περιβάλλον UMTS, όπου απαιτείται (π.χ. δημόσιο/ιδιωτικό/επαγγελματικό 7 σταθερό/κινητό).5. Συνεχές και αδιάκοπο περιβάλλον λειτουργίας, συμπεριλαμβανομένης πλήρους περιαγωγής με GSM καθώς επίσης μεταξύ των επίγειων και δορυφορικών συνιστωσών των δικτύων UMTS.Δίκτυα ραδιοπρόσβασης - Νέα διεπαφή εδάφους αέρος για πρόσβαση σε όλες τις υπηρεσίες, συμπεριλαμβανομένων των υπηρεσιών πακετομεταγωγής δεδομένων, η οποία θα υποστηρίζει την ασύμμετρη κίνηση και θα επιτρέπει τη διάθεση εύρους ζώνης και ρυθμού μετάδοσης των στοιχείων ανάλογα με τη ζήτηση σε εναρμονισμένες δέσμες συχνοτήτων.- Καλή γενική φασματική απόδοση, περιλαμβανομένης και της χρήσης ζευγών συχνοτήτων και απλών συχνοτήτων.Δίκτυο πυρήνα - Διαχείριση των κλήσεων, έλεγχος των υπηρεσιών και διαχείριση της θέσης και της κινητικότητας, συμπεριλαμβανομένης δυνατότητας περιαγωγής σε πλήρη κλίμακα, βάσει της εξέλιξης των υφισταμένων συστημάτων δικτύων πυρήνα, παραδείγματος χάρη βάσει ενός εξελιγμένου δικτύου πυρήνα GSM, λαμβάνοντας υπόψη τη σύγκριση μεταξύ κινητών/σταθερών δικτύων.ΠΑΡΑΡΤΗΜΑ II ΧΡΟΝΟΔΙΑΓΡΑΜΜΑ Από τον Φεβρουάριο 1999, παροχή εντολών στη CEPT σχετικά με περαιτέρω εκχώρηση φάσματος, συμπεριλαμβανομένης της διαθεσιμότητας πρόσθετου φάσματος πλέον των ζωνών WARC-92 FPLMTS για το UMTS.Από τον Φεβρουάριο 1999, παροχή εντολών στη CEPT για τη θέσπιση, όπου απαιτείται, μονοαπευθυντικής διαδικασίας για υπηρεσίες.


title: 2006/829/ΕΚ: Απόφαση του Ευρωπαϊκού Κοινοβουλίου, της 27ης Απριλίου 2006 , σχετικά με το κλείσιμο των λογαριασμών του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2004

text:
               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/86

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2006
   σχετικά με το κλείσιμο των λογαριασμών του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2004
   (2006/829/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2004 (1),

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2004 συνοδευόμενη από τις απαντήσεις του Κέντρου (2),

               —

               έχοντας υπόψη τη σύσταση του Συμβουλίου της 14ης Μαρτίου 2006 (5972/2006 — C6-0093/2006),

               —

               έχοντας υπόψη τη Συνθήκη ΕΚ και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και συγκεκριμένα το άρθρο 185,

               —

               έχοντας υπόψη τον κανονισμό (ΕΟΚ) αριθ. 302/93 του Συμβουλίου, της 8ης Φεβρουαρίου 1993, για την ίδρυση Ευρωπαϊκού Κέντρου Παρακολούθησης Ναρκωτικών και Τοξικομανίας (4), και συγκεκριμένα το άρθρο 11α,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και συγκεκριμένα το άρθρο 94,

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0097/2006),

               1.

               σημειώνει τα ακόλουθα ποσά για τους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για τα οικονομικά έτη 2004 και 2003·
               Λογαριασμός διαχείρισης των οικονομικών ετών 2004 και 2003

                           (1000 ευρώ)

                           2004

                           2003

                           Έσοδα

                           Επιχορηγήσεις από την Επιτροπή

                           11 730

                           9 300

                           Επιχορηγήσεις από τη Νορβηγία

                           514

                           421

                           Έσοδα με ειδικό προορισμό

                           211

                           335

                           Διάφορα έσοδα

                           33

                           67

                              Σύνολο των εσόδων (α)

                              12 488

                              10 122

                           Δαπάνες του προϋπολογισμού του οικονομικού έτους

                           Προσωπικό — τίτλος Ι του προϋπολογισμού

                           Πληρωμές

                           5 832

                           5 189

                           Μεταφερθείσες πιστώσεις

                           122

                           80

                           Λειτουργία — τίτλος ΙΙ του προϋπολογισμού

                           Πληρωμές

                           1 088

                           555

                           Μεταφερθείσες πιστώσεις

                           355

                           267

                           Επιχειρησιακές δραστηριότητες — τίτλος ΙΙΙ του προϋπολογισμού (εκτός από τα έσοδα με ειδικό προορισμό)

                           Πληρωμές έναντι πιστώσεων πληρωμών του οικονομικού έτους

                           2 342

                           2 057

                           Μεταφερθείσες πιστώσεις

                           1 260

                           1 469

                              Έσοδα με ειδικό προορισμό (Phare και τρίτες χώρες)

                           201

                           500

                              Σύνολο των δαπανών (β)

                              11 200

                              10 117

                              Αποτέλεσμα του οικονομικού έτους (α — β)

                              1 288

                              5

                           Υπόλοιπο που μεταφέρθηκε από το προηγούμενο οικονομικό έτος

                           295

                           1 626

                           Μεταφερθείσες πιστώσεις που ακυρώθηκαν

                           245

                           221

                           Ποσά προς επαναχρησιμοποίηση από το προηγούμενο οικονομικό έτος που δεν χρησιμοποιήθηκαν

                           15

                           21

                           Αποδόσεις στην Επιτροπή

                           - 3

                           - 1 584

                           Αποδόσεις στη Νορβηγία

                           81

                           Συναλλαγματικές διαφορές

                           - 1

                           6

                              Υπόλοιπο του οικονομικού έτους

                              1 920

                              295

               2.

               εγκρίνει το κλείσιμο των λογαριασμών του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2004·

               3.

               αναθέτει στον Πρόεδρό του να διαβιβάσει την παρούσα απόφαση στον Διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας, στο Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  ΕΕ C 269 της 28.10.2005, σ. 44.

      (2)  ΕΕ C 332 της 28.12.2005, σ. 89.

      (3)  ΕΕ L 248 της 16.9.2002, σ. 1.

      (4)  ΕΕ L 36 της 12.2.1993, σ. 1 Κανονισμός όπως τροποποιήθηκε τελευταία από τον κανονισμό (ΕΚ) αριθ. 1651/2003 (ΕΕ L 245 της 29.9.2003, σ. 30).

      (5)  ΕΕ L 357 της 31.12.2002, σ. 72. Κανονισμός όπως τροποποιήθηκε από τον κανονισμό (ΕΚ, Ευρατόμ) αριθ. 1261/2005 (ΕΕ L 201 της 2.8.2005, σ. 3).
    ---documentbreak---

               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/88

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   που περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2004
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2004 (1),

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2004 συνοδευόμενη από τις απαντήσεις του Κέντρου (2),

               —

               έχοντας υπόψη τη σύσταση του Συμβουλίου της 14ης Μαρτίου 2006 (5972/2006 — C6-0093/2006),

               —

               έχοντας υπόψη τη Συνθήκη ΕΚ και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και συγκεκριμένα το άρθρο 185,

               —

               έχοντας υπόψη τον κανονισμό (ΕΟΚ) αριθ. 302/93 του Συμβουλίου, της 8ης Φεβρουαρίου 1993, για την ίδρυση Ευρωπαϊκού Κέντρου Παρακολούθησης Ναρκωτικών και Τοξικομανίας (4), και συγκεκριμένα το άρθρο 11α,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και συγκεκριμένα το άρθρο 94,

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0097/2006),

               Α.

               λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος που έκλεισε στις 31 Δεκεμβρίου 2004 είναι αξιόπιστοι και ότι οι υποκείμενες πράξεις, στο σύνολό τους, είναι νόμιμες και κανονικές,

               Β.

               λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση από όλους τους οργανισμούς, εξαιρουμένων των ρητών επιφυλάξεων για το οικονομικό έτος 2004 που αφορούν την Ευρωπαϊκή Υπηρεσία Ανασυγκρότησης, το Ευρωπαϊκό Κέντρο για την Ανάπτυξη της Επαγγελματικής Κατάρτισης, το Ευρωπαϊκό Ίδρυμα Επαγγελματικής Εκπαίδευσης, το Ευρωπαϊκό Παρατηρητήριο των Φαινομένων Ρατσισμού και Ξενοφοβίας και την Ευρωπαϊκή Αρχή για την Ασφάλεια των Τροφίμων,

               1.

               υπενθυμίζει ότι σύμφωνα με το άρθρο 185 του δημοσιονομικού κανονισμού το Κοινοβούλιο χορηγεί απαλλαγή για την εκτέλεση των προϋπολογισμών των οργανισμών οι οποίοι δημιουργούνται από τις Κοινότητες, διαθέτουν νομική προσωπικότητα και λαμβάνουν επιχορηγήσεις που χρηματοδοτούνται από τον προϋπολογισμό· επισημαίνει ωστόσο ότι δεν χρηματοδοτούνται πλήρως ή και εν μέρει όλοι αυτοί οι οργανισμοί μέσω επιχορηγήσεων από τον προϋπολογισμό· τονίζει ότι η απόφαση περί απαλλαγής καλύπτει επομένως τόσο τη χρηματοδότηση από τον προϋπολογισμό όσο και τη χρηματοδότηση εκτός προϋπολογισμού αυτών των οργανισμών· θεωρεί απαράδεκτο ότι μερικοί από τους οργανισμούς που έχουν ιδρυθεί από την Ένωση είναι υπόλογοι για τη δαπάνη εσόδων από πηγές εκτός του προϋπολογισμού ενώ άλλοι οργανισμοί που δεν λαμβάνουν επιδότηση από τον προϋπολογισμό δεν είναι υπόλογοι· επιβεβαιώνει την αρχή σύμφωνα με την οποία όλοι οι κοινοτικοί οργανισμοί, είτε επιχορηγούνται είτε όχι, υπόκεινται στη χορήγηση απαλλαγής από το Κοινοβούλιο, ακόμη και όταν, δυνάμει των ιδρυτικών κειμένων τους, παρεμβαίνει στο επίπεδο αυτό και κάποια άλλη αρχή αρμόδια για την απαλλαγή και πιστεύει ότι είναι αναγκαία η αναθεώρηση όλων των κειμένων που αντίκεινται στην αρχή αυτή·

               2.

               θεωρεί πολύτιμο τον πίνακα 1 της έκθεσης του Ελεγκτικού συνεδρίου που εισήχθη για πρώτη φορά κατά την διαδικασία απαλλαγής 2003, ο οποίος συνοψίζει τις εξουσίες και αρμοδιότητες, τη διοίκηση, τους πόρους, τις δραστηριότητες του Κέντρου και τις υπηρεσίες που αυτό παρέχει· σημειώνει ότι οι πληροφορίες που περιέχονται στον πίνακα 1 δόθηκαν από το Ευρωπαϊκό Κέντρο Παρακολούθησης Ναρκωτικών και Τοξικομανίας· ζητεί από το Ελεγκτικό Συνέδριο να επαληθεύσει το περιεχόμενο του πίνακα 1·

               3.

               εμμένει ότι παράλληλα προς τη δαπάνη των πόρων κατά τρόπο ορθό οι εξαρτημένες υπηρεσίες πρέπει επίσης να προσπαθούν να δαπανούν τους πόρους κατά τον αποτελεσματικότερο δυνατόν τρόπο· καλεί το Ελεγκτικό Συνέδριο να εξετάσει τη δυνατότητα να επεκτείνει τις ειδικές ετήσιες εκθέσεις του στους εξαρτημένους οργανισμούς για να περιλάβει εξέταση των επιδόσεων και των επιτεύξεων των στόχων· στο πλαίσιο αυτό, και ακολουθώντας τα ψηφίσματά του σχετικά με την απαλλαγή του 2003, το Κοινοβούλιο επιμένει ότι θα πρέπει να ληφθούν υπόψη τα εξής: πρέπει να αποφευχθεί, στο μέτρο του δυνατού, η αλληλεπικάλυψη του έργου των οργανισμών, είναι αναγκαία η αποσαφήνιση των μέτρων που έχουν σχεδιασθεί για τη βελτίωση της διαφάνειας και της επικοινωνίας με τους πολίτες, ενώ, ταυτόχρονα, η Κοινότητα θα πρέπει να αναλάβει θετική δράση σε όλα τα επίπεδα όσον αφορά τις προσλήψεις, την κατάρτιση και την ανάθεση αρμοδιοτήτων·

               4.

               σημειώνει ότι οι κοινοτικοί οργανισμοί δεν έχουν πάντοτε καλή εικόνα ή θετική αντιμετώπιση από τον τύπο και ότι πολλοί από αυτούς δεν αξίζουν αυτή την αρνητική αντιμετώπισή τους· υπογραμμίζει ότι αυτό θα πρέπει να γίνει γνωστό στους πολίτες της ΕΕ και ότι θα πρέπει να χρησιμοποιηθεί κάθε κατάλληλο μέσον ώστε να εξηγούνται, κάθε φορά που είναι αναγκαίο, οι λόγοι ύπαρξης και τα επιτεύγματα των κοινοτικών οργανισμών· καλεί την Επιτροπή να δραστηριοποιηθεί προς την κατεύθυνση αυτή, με όποιον τρόπο κρίνει αναγκαίο·

               5.

               σημειώνει ότι η διεύρυνση της Ευρωπαϊκής Ένωσης το 2004 επηρέασε με πολλούς τρόπους τις δομές και τις λειτουργικές ρυθμίσεις των κοινοτικών οργανισμών και ότι πολλοί από τους οργανισμούς αυτούς επισημαίνουν τις συνέπειες αυτές στις εκθέσεις δραστηριοτήτων τους, συγκεντρώνοντας ιδιαίτερα την προσοχή τους στην αύξηση του αριθμού των διοικητικών υπαλλήλων· καλεί την Επιτροπή να αξιολογήσει τα πραγματικά ή υποτιθέμενα προβλήματα και να προτείνει τις απαιτούμενες ρυθμιστικές αλλαγές·

               6.

               σημειώνει ότι η Επιτροπή έχει δεσμευθεί να προωθήσει την εναρμόνιση του τρόπου με τον οποίο παρουσιάζονται οι εκθέσεις δραστηριοτήτων που αφορούν τις γενικές διευθύνσεις της· ζητεί να προωθηθεί ο ίδιος στόχος όσον αφορά τις εκθέσεις δραστηριοτήτων των κοινοτικών οργανισμών, οι οποίες παρουσιάζουν σημαντικές διαφοροποιήσεις, όσον αφορά το περιεχόμενό τους· καλεί την Επιτροπή να επισημάνει στους κοινοτικούς οργανισμούς ποιες πληροφορίες και δείκτες δραστηριοτήτων θα πρέπει να περιλαμβάνουν στις εκθέσεις τους·

               7.

               σημειώνει με ικανοποίηση ότι το Ελεγκτικό Συνέδριο μπόρεσε να λάβει εύλογη διαβεβαίωση ότι οι ετήσιοι λογαριασμοί για το οικονομικό έτος που έληξε στις 31 Δεκεμβρίου 2004 είναι αξιόπιστοι και ότι οι υποκείμενες πράξεις στο σύνολό τους είναι νόμιμες και κανονικές·

               8.

               εκφράζει τη λύπη του για το πολύ υψηλό επίπεδο μεταφορών πιστώσεων που διενεργήθησαν· παροτρύνει το Κέντρο να τηρεί πιστότερα τον προϋπολογισμό που όρισε η αρμόδια για τον προϋπολογισμό αρχή·

               9.

               σημειώνει ότι το Ελεγκτικό Συνέδριο διαπίστωσε αριθμό ανωμαλιών στη διαχείριση συμβάσεων· χαιρετίζει τα μέτρα που έλαβε το Κέντρο προς βελτίωση της διαχείρισης των συμβάσεων·

               10.

               συμφωνεί με το Ελεγκτικό Συνέδριο ότι τα τραπεζικά υπόλοιπα και η λογιστική πρέπει να συμφωνούν για να είναι δυνατή η ανίχνευση σφαλμάτων στα προς καταβολή ποσά και ότι οι οδηγίες του υπολόγου προς την τράπεζα πρέπει να προσυπογράφονται· χαιρετίζει τα μέτρα που έλαβε το Κέντρο προς υλοποίηση των συστάσεων του Ελεγκτικού Συνεδρίου· σημειώνει μετά χαράς τη διαβεβαίωση του Κέντρου ότι θα εφαρμόζεται σύστημα προσυπογραφής·

               11.

               ενθαρρύνει το Κέντρο να αποφεύγει στο μέλλον τη χρήση ηλεκτρονικών λογιστικών φύλλων για να διασφαλίζεται η ακρίβεια στην καταχώριση των δεδομένων, όπως συνέστησε το Ελεγκτικό Συνέδριο· χαιρετίζει τη θέσπιση νέου αποτελεσματικότερου συστήματος απογραφής υλικού από το Κέντρο·

               12.

               καλεί την Επιτροπή να βοηθήσει τους οργανισμούς να ακολουθήσουν όσο το δυνατόν πιο στενά το σχέδιο εργασίας που συμφωνήθηκε για το επερχόμενο έτος επιτρέποντας τον σωστό σχεδιασμό και εκτέλεση των δραστηριοτήτων και ειδικότερα την αποφυγή σημαντικών, της τελευταίας στιγμής αλλαγών στον φόρτο εργασίας·

               13.

               ζητεί από την Επιτροπή να βελτιώσει τις συνέργειες μεταξύ οργανισμών καθιστώντας τη συνεργασία αποδοτικότερη, αποφεύγοντας την αλληλεπικάλυψη προσπαθειών και αντιμετωπίζοντας τις αδυναμίες, ιδίως όσον αφορά κοινούς τομείς όπως η κατάρτιση, η διεξοδική εκτέλεση των κοινοτικών πολιτικών, η χρήση των πλέον πρόσφατων συστημάτων διαχείρισης και η επίλυση προβλημάτων που έχουν σχέση με την ορθή διαχείριση του προϋπολογισμού.

      (1)  ΕΕ C 269 της 28.10.2005, σ. 44.

      (2)  ΕΕ C 332 της 28.12.2005, σ. 89.

      (3)  ΕΕ L 248 της 16.9.2002, σ. 1.

      (4)  ΕΕ L 36 της 12.2.1993, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1651/2003 (ΕΕ L 245 της 29.9.2003, σ. 30).

      (5)  ΕΕ L 357 της 31.12.2002, σ. 72 Κανονισμός όπως τροποποιήθηκε από τον κανονισμό (ΕΚ, Ευρατόμ) αριθ. 1261/2005 (ΕΕ L 201 της 2.8.2005, σ. 3).